|  |  |  |
| --- | --- | --- |
| ДАТУМ: 25. децембар 2019. године | | |
| УГОВОР О КРЕДИТУ | | |
|  | | |
| између  РЕПУБЛИКЕ СРБИЈЕ  (као Корисника кредита)  и  T.C. ZİRAAT BANKASI A.Ş.  и  DENİZBANK A. Ş.  (као Давалаца кредита) | | |
|  |  |  |

садржај

1. Дефиниције и тумачење 2

2. Кредитне линије 2

3. Сврха 2

4. Услови коришћења 3

5. Коришћење 3

6. Отплата 5

7. Превременa отплата 10

8. Камата 12

9. Каматни периоди 12

10. Накнаде 13

11. Порези и промене околности 14

12. Друга обештећења 15

13. Ублажавање од стране Давалаца кредита 16

14. Трошкови и расходи 17

15. Изјаве 17

16. Информације о јемствима 22

17. Општа јемства 24

18. Случајеви неизвршења 25

19. Промене код Давалаца кредита 28

20. Уступања и пренос од стране Корисника кредита 29

21. Улога Агента 29

22. Обављање пословања од стране Давалаца кредита 34

23. Одредбе о подели 35

24. Механизам плаћања 36

25. Пребијање 39

26. Обавештења 39

27. Обрачуни и Потврде 41

28. Права и обавезе Давалаца кредита 41

29. Делимично неважење 42

30. Правна средства и одрицања 42

31. Измене и одрицања 42

32. Поверљиве информације 43

33. Примерци 45

34. Меродаван језик 45

35. Меродавно право 45

36. Арбитража 45

37. Надлежност судова Енглеске 46

38. Одрицање од имунитета 47

39. Услови за ступање на снагу 47

Прилог 1 Дефиниције и тумачење 49

Део 1 Дефиниције 49

Део 2 Тумачења 58

Прилог 2 Претходни услови 60

Део 1 Претходни услови за почетно коришћење 60

Део 2 Претходни услови за свако коришћење 62

Прилог 3 Образац захтева за коришћење средстава 63

Прилог 4 Услови уступања или преноса 64

Прилог 5 Образац Потврде о преносу 68

Прилог 6 Образац Уговора о уступању 70

**ОВАЈ УГОВОР** („**Уговор**”) закључен је 25. децембра 2019. године између:

* 1. **РЕПУБЛИКЕ СРБИЈЕ** коју представља Синиша Мали, министар финансија, у име Владе као заступника Републике Србије („**Корисник кредита**”), са адресом у Кнеза Милоша 20, 11000 Београд;
  2. **T.C. ZİRAAT BANKASI A.Ş.**,(огранци у земљи и иностранству укључујући и огранак у Бахреину) са канцеларијом за обавештења на адреси Eskibüyükdere Cad. No:41 C Blok 34398 Sarıyer/Истанбул, Турска и **DENİZBANK А.Ş.**, (огранци у земљи и иностранству, укључујући огранак у Бахреину), са канцеларијом за обавештења на адреси Büyükdere Caddesi No:141, Esentepe-Şişli/Истанбул, Турска, као давалаца кредита („**Даваоци кредита**”);
  3. **T.C. ZİRAAT BANKASI A.Ş.**, са канцеларијом за обавештења на адреси Eskibüyükdere Cad. No:41 C Blok 34398 Sarıyer/Истанбул, Турска, као агента за Даваоце кредита („**Агент**”).

**БУДУЋИ ДА:**

(А) је Корисник кредита изјавио да жели да реализује следеће пројекте преко Министарства грађевинарства, саобраћаја и инфраструктуре:

(а) реконструкција државног пута, Нови Пазар - Тутин („**Пројекат 1**”), како је детаљно описано у Комерцијалном уговору о плану детаљне регулације, пројектовању и извођењу радова реконструкције државног пута IIa реда бр. 203, Нови Пазар – Тутин, који је закључен између Владе Републике Србије, ЈП „Путеви Србије” и TAŞYAPI İnşaat Taahhüt Sanayi Ve Ticaret A.Ş. дана 29. октобра 2018. године, са накнадним изменама и допунама („**Комерцијални уговор 1**”); и

(б) изградња аутопута Сремска Рача – Кузмин и моста преко реке Саве, укључујући студију о изводљивости и идејни пројекат („**Пројекат 2**”), како је детаљно описано у Комерцијалном уговору за израду плана детаљне регулације, пројектовања и извођења радова на аутопуту Сремска Рача – Кузмин и моста преко Саве и Израда пројекта за деоницу Пожега – Котроман, који је закључен између Владе Републике Србије, ЈП „Путеви Србије” и TAŞYAPI İnşaat Taahhüt Sanayi Ve Ticaret A.Ş. дана 20. децембра 2018. године („**Комерцијални уговор 2**”) (и „**Комерцијални уговор 1**” и „**Комерцијални уговор 2**” се у даљем тексту називају: „**Комерцијални уговор**”).

(Б) Како би се омогућило Кориснику кредита да затвори финансијску конструкцију за Пројекат 1 и Пројекат 2 („**Пројекти**”), Корисник кредита је затражио од Давалаца кредита да одобре, у његову корист, Кредитне линије (како су дефинисане у наставку) до износа од 219.200.000 ЕУР;

(Ц) У одговору на захтев Корисника кредита и ослањајући се, поред осталог, на чињенице, тврдње и јемства Корисника кредита у овом уговору, Даваоци кредита су се сагласили да одобре Кориснику кредита кредитне линије под условима овог уговора; и

(Д) Даваоци кредита су именовали **T.C. ZİRAAT BANKASI A.Ş.** да поступа као агент Давалаца кредита у погледу администрирања кредитним линијама по овом уговору.

**ДОГОВОРЕНО ЈЕ СТОГА** како следи:

**1. ДЕФИНИЦИЈЕ И ТУМАЧЕЊЕ**

* + 1. **Дефиниције**

Појмови који су означени великим словом у овом уговору ће имати значење које им је утврђено у горњој преамбули и/или у Делу 1 Прилога 1 (*Дефиниције и тумачење*) овог уговора.

* + 1. **Тумачење**

Принципи тумачења и конструкције који су утврђени у Делу 2 Прилога 1 (*Дефиниције и тумачење*) овог уговора примењују се на овај уговор.

* + 1. **Права трећих страна**

Лице које није Страна у овом уговору нема никакво право по Закону о облигационим односима (Права трећих страна) из 1999. године да изврши или ужива користи било ког услова овог Уговора.

* 1. КРЕДИТНЕ ЛИНИЈЕ
     1. **Кредитне линије**

Сходно условима овог уговора, Даваоци кредита (поступајући преко било код огранка у земљи или иностранству) стављају на располагање Кориснику кредита:

* + - 1. Кредитну линију 1 у износу од 19.200.000 ЕУР („**Преузета обавеза по Кредитној линији 1**”); и

(б) Кредитну линију 2 у износу од 200.000.000 ЕУР („**Преузета обавеза по Кредитној линији 2**”).

* + 1. **Одвојивост обавеза Корисника кредита**

Овај уговор је правно одвојив од Пројектне документације. Обавезе Корисника кредита по овом уговору нису ни под којим околностима ни на било који начин условљене извршењем Пројектне документације или испуњењем било које одредбе Пројектне документације од било које стране у истој и на њих неће утицати нити ће бити ослобођене по било којем питању од утицаја на Пројектну документацију или било који од Пројеката укључујући али не ограничавајући се на неизвршење, ометање или неважење, увећане трошкове пројекта, или уништење, незавршавање или нефункционисање било које робе и/или услуга набављених у складу са Пројектном документацијом или било које закашњење у испуњењу рокова за завршетак или кључних догађаја по Пројектној документацији или извршење или пропуст да се заврши било који Пројекат.

* 1. СВРХА
     1. **Сврха**

Корисник кредита ће применити све износе позајмљених средстава:

* + - 1. по Кредитној линији 1 за финансирање Пројекта 1; и

(б) по Кредитној линији 2 за финансирање Пројекта 2,

осим за, у сваком случају, финансирање плаћања пореза на додату вредност на промет робе и услуга и увоз робе и услуга, трошкова царинских дажбина и других увозних дажбина, пореза и других намета који се плаћају приликом извршења релевантног Пројекта.

* + 1. **Праћење**

Даваоци кредита нису у обавези да прате или да проверавају примену било ког позајмљеног износа по овом уговору.

* 1. УСЛОВИ КОРИШЋЕЊА
     1. **Почетни претходни услови**
        1. Корисник кредита неће поднети Захтев за коришћење осим:
           1. ако Датум ступања на снагу не наступи пре Крајњег рока; и
           2. ако Агент не прими сву документацију и остале доказе наведене у Делу 1 Прилога 2 (*Претходни услови за почетно коришћење**)* у форми и садржају задовољавајућим за Даваоце кредита. Агент ће обавестити Корисника кредита у писаној форми и без одлагања о прихватљивости таквог захтева за Даваоце кредита.
     2. **Додатни претходни услови**

Сваки Давалац кредита ће морати да испуни захтеве из члана 5.8. (*Учешће Давалаца кредита*) ако:

* + - 1. на датум Захтева за коришћење, Агент прими сва документа и остале доказе наведене у Делу 2 Прилога 2 (*Претходни услови за свако Коришћење*) у форми и садржају задовољавајућим за Даваоце кредита; и

(б) на датум Захтева за коришћење и на предложени Датум коришћења:

* + - * 1. никакво Неизвршење обавеза не траје нити би проистекло у вези са предложеном Траншом која је стављена на располагање; и
        2. ако су Поновљене изјаве које даје Корисник кредита тачне.
  1. КОРИШЋЕЊЕ
     1. **Период расположивости**
        1. Корисник кредита може користити сваку Кредитну линију током њеног Периода расположивости. За потребе овог Уговора, „**Период расположивости**” значи:
           1. у погледу Кредитне линије 1, период који почиње од Датума ступања на снагу укључујући и тај датум до датума који пада 24 месеци од Датума ступања на снагу укључујући и тај датум; и
           2. у погледу Кредитне линије 2, период који почиње од Датума ступања на снагу укључујући и тај датум до датума који пада 48 месеца од Датума ступања на снагу укључујући и тај датум,

и, у сваком случају, било којег продужења истих о којима се постигне договор у складу са ставом (б) у наставку.

(б) Период расположивости може да се продужи, под условом да Корисник кредита достави захтев за такво продужење Агенту у писаној форми тридесет (30) дана пре краја Периода расположивости за релевантну Кредитну линију и такав захтев буде одобрен од стране Давалаца кредита (по њиховом дискреционом праву). Уколико се захтев за продужење не одобри, Корисник кредита и Даваоци кредита (по њиховом дискреционом праву) могу се договорити да исплате Преузете обавезе по расположивој Кредитној линији сваког Даваоца кредита у датом тренутку на блокирани рачун TAŞYAPI İnşaat Taahhüt Sanayi Ve Ticaret A.Ş. који се води код сваког Даваоца кредита, или неког Повезаног друштва неког Даваоца кредита, са којег ће се износи користити за плаћање у корист TAŞYAPI İnşaat Taahhüt Sanayi Ve Ticaret A.Ş. у складу са Пројектном документацијом.

* + 1. **Отказивање Преузетих обавеза**

Било које Преузете обавезе по Кредитним линијама које остану неповучене или неисплаћене у складу са ставом (б) горњег члана 5.1. на крају релеватног Периода расположивости се аутоматски отказују.

* + 1. **Подношење Захтева за коришћење**

Корисник кредита може вршити повлачење по Кредитној линији тако што ће Агенту доставити прописно попуњен Захтев за коришћење најкасније до 09:30 часова по истамбулском времену на дан који пада три (3) Радна дана пре предложеног Датума коришћења.

* + 1. **Попуњавање Захтева за коришћење**
       1. Сваки Захтев за коришћење је неопозив и неће се сматрати уредно попуњеним ако:
          1. није наведена Кредитна линија по којој ће се вршити повлачење;
          2. предложени Датум коришћења није Радни дан у оквиру Периода расположивости који се односи на такву Кредитну линију;
          3. валута и износ Транше нису у складу са чланом 5.5. (*Валута и износ*); и
          4. се у њему не наведе број рачуна друштва TAŞYAPI İnşaat Taahhüt Sanayi Ve Ticaret A.Ş. који се води код сваког Даваоца кредита или Повезаног друштва неког Даваоца кредита и на који ће исплата учешћа сваког Даваоца кредита по захтеваној Транши бити извршена.

(б) Само једна Транша се може захтевати за исплату у сваком Захтеву за коришћење.

(ц) Корисник кредита ће доставити оригинале свих примерака докумената приложених уз сваки Захтев за коришћење, како је утврђено у Делу 2 Прилога 2 (*Претходни услови за свако коришћење)* непосредно по достављању Захтева за коришћење и у сваком случају најкасније десет (10) Радних дана након тога.

* + 1. **Валута, износ и максимални број Транши**
       1. Валута наведена у Захтеву за коришћење мора бити евро.

(б) Износ предложене Транше мора бити износ који није већи од Расположиве кредитне линије и који износи најмање 1.000.000 ЕУР (или, уколико је Расположива кредитна линија мања, у том случају једнак Расположивој кредитној линији).

* + 1. **Неопозиве инструкције**

Корисник кредита неопозиво овлашћује Агента да обавести Даваоце кредита да врше исплате у складу са овим чланом 5. и потврђује и сагласан је да се такве инструкције неће мењати без претходне писане сагласности Давалаца кредита. Корисник кредита је такође сагласан да је свака Транша која се одобри и исплати по овом Уговору, како је дефинисано у овом члану 5, Транша која се одобри Кориснику кредита и Корисник кредита се одриче свих права протеста која би у супротном могао имати.

* + 1. **Преглед докумената**

Ни Даваоци кредита нити Агент немају обавезу да врше проверу нити да буду одговорни за важење и аутентичност било ког Захтева за коришћење и свих других докумената примљених у вези са истим, или за било коју изјаву која је у њему садржана. Даваоци кредита и Агент имају сва права да се ослоне на тачност изјава садржаних у било ком Захтеву за коришћење и свим другим документима примљеним у вези са Захтевом за коришћење. Ни Даваоци кредита нити Агент нису одговорни према Кориснику кредита за било које закашњење у исплати било које Транше које је резултат било ког захтева за доказима или документацијом који Кориснику кредита могу бити тражени у вези са финансирањем такве Транше или по било којој другој основи осим грубе непажње или намерног непрописног понашања.

* + 1. **Учешће Давалаца кредита**
       1. Уколико се услови утврђени у овом Уговору испуне, сваки Давалац кредита ће уплатити (преко било ког огранка у земљи или иностранству или канцеларије о којој ће обавестити Агента) своје учешће у свакој Транши до Датума коришћења на банковни рачун TAŞYAPI İnşaat Taahhüt Sanayi Ve Ticaret A.Ş. који се води код релевантног Даваоца кредита или Повезаног друштва Даваоца кредита.

(б) Износ учешћа сваког Даваоца кредита у свакој Транши по некој Кредитној линији биће једнак пропорционалном учешћу његове Преузете обавезе по расположивој кредитној линији у Расположивој кредитној линији непосредно пре исплате Транше.

(ц) Агент ће обавестити сваког Даваоца кредита о износу сваке Транше и износу учешћа сваког Даваоца кредита у тој Транши до 15:00 часова по истамбулском времену на дан који пада три (3) Радна дана пре предложеног Датума коришћења.

* + 1. **Кредитне линије са одређеном рочношћу**

И Кредитна линија 1 и Кредитна линија 2 су кредитне линије са одређеном рочношћу и Корисник кредита не може поново позајмити било који део Кредитне линије 1 или Кредитне линије 2 који је отплаћен или превремено отплаћен.

* 1. ОТПЛАТА
     1. **Отплата Транши по Кредитној линији 1**
        1. Корисник кредита ће све Транше по Кредитној линији 1 које су му исплаћене отплатити путем двадесет једне (21) једнаке рате, плаћањем на сваки Датум плаћања за Кредитну линију 1 утврђен у Колони 1 табеле у наставку, износа у еврима, који је наведен наспрам таквог датума у Колони 2 у табели у наставку:

| **Колона 1 Датуми отплате за Кредитну линију 1** | **Колона 2 Рата отплате (ЕУР)** |
| --- | --- |
| Последњи Датум плаћања који пада пре датума који је двадесет четири (24) месеца после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који јетридесет (30) месеци после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је тридесет шест (36) месеци после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је четрдесет два (42) месеца после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је четрдесет осам (48) месеци после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је педесет четири (54) месеца после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је шездесет (60) месеци после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је шездесет шест (66) месеци после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је седамдесет два (72) месеца после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је седамдесет осам (78) месеци после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је осамдесет четири (84) месеца после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је деведесет (90) месеци после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је деведесет шест (96) месеци после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је сто два (102) месеца после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је сто осам (108) месеци после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је сто четрнаест (114) месеци после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је сто двадесет (120) месеци после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је сто двадесет шест (126) месеци после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је сто тридесет два (132) месеца после датума прве Транше по Кредитној линији 1 | 914.285,72 ЕУР |
| Последњи Датум плаћања који пада пре датума који је сто тридесет осам (138) месеци после датума прве Транше по Кредитној линији 1 | 914.285,72 ЕУР |
| Датум престанка Кредитне линије 1 | 914.285,72 ЕУР |

* + 1. **Отплата Транши по Кредитној линији 2**
       1. Корисник кредита ће све Транше по Кредитној линији 2 које су му исплаћене отплатити у осамнаест (18) једнаких рата плаћањем на сваки Датум плаћања који је утврђен у Колони 1 табеле у наставку, износа у еврима, који је наведен наспрам таквог датума у Колони 2 у табели у наставку:

| * 1. Колона 1 Датуми отплате за Кредитну линију 2 | * 1. Колона 2   2. Рата отплате   3. (ЕУР) |
| --- | --- |
| Последњи Датум плаћања који пада пре датума који је четрдесет осам (48) месеци после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је педесет четири (54) месеца после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је шездесет (60) месеци после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је шездесет шест (66) месеци после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је седамдесет два (72) месеца после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је седамдесет осам (78) месеци после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је осамдесет четири (84) месеца после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је деведесет (90) месеци после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је деведесет шест (96) месеци после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је сто два (102) месеца после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је сто осам (108) месеци после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је сто четрнаест (114) месеци после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је сто двадесет (120) месеци после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је сто двадесет шест (126) месеци после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је сто тридесет два (132) месеца после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је сто тридесет осам (138) месеци после датума прве Транше по Кредитној линији 2 | 11.111.111,11 ЕУР |
| Последњи Датум плаћања који пада пре датума који је сто четрдесет четири (144) месеца после датума прве Транше по Кредитној линији 2 | 11.111.111,11 ЕУР |
| Датум престанка Кредитне линије 2 | 11.111.111,11 ЕУР |

* 1. превременА ОТПЛАТА
     1. **Незаконитост**

Ако:

* + - 1. у било којој меродавној надлежности, постане незаконито за било ког Даваоца кредита да испуњава било коју од својих обавеза како је предвиђено овим уговором или да финансира или одржава своје учешће у било којој Транши; или

(б) финансирање или одржавање учешћа било ког Даваоца кредита у било којој Транши или испуњење неке друге обавезе неког Даваоца кредита по овом уговору или коришћење средстава било које Транше није у складу са било којим законом, прописом или мерама било које Агенције (како је дефинисана у ставу (а) (ii) Дела 2 (*Тумачење*) Прилога 1 уз овај уговор.

у том случају ће:

* + - * 1. тај Давалац кредита без одлагања да обавести Агента чим стекне сазнање о таквом случају;
        2. пошто Агент обавести Корисника кредита, део Расположиве кредитне линије код тог Даваоца кредита бити сместа отказан; и
        3. Корисник кредита отплатити учешће релевантног Даваоца кредита у Траншама које су исплаћене Кориснику кредита последњег дана Каматног периода за сваку Траншу након што Агент обавести Корисника кредита или, ако је раније, на датум који Давалац кредита наведе у обавештењу које достави Агенту (који није ранији од последњег дана било ког важећег периода почека који је дозвољен законом) и део таквог Даваоца кредита у Расположивој кредитној линији се отказује у износу отплаћеног учешћа.

У свом обавештењу за Агента сходно горњем ставу (i), Давалац кредита ће навести разумно образложење у погледу релевантних околности, у највећој могућој мери и сходно било којим важећим ограничењима у погледу откривања информација. Тај Давалац кредита и Корисник кредита могу, али ни у ком случају нису дужни, да се договоре о другом датуму плаћања или о отплати у ратама.

* + 1. **Добровољна превремена отплата Транши**
       1. Корисник кредита може, ако достави Агенту обавештење од најмање 30 Радних дана (или у таквом краћем року о коме се Даваоци кредита могу договорити) унапред, превремено да плати све или било који део било које Транше (али, у случају делимичног плаћања, који представља износ којим се умањује износ (i) Транше Кредитне линије 1 за износ од најмање 1.000.000 ЕУР и (ii) Транше Кредитне линије 2 за износ од најмање 5.000.000 ЕУР.

(б) Транша може да се отплати превремено само након последњег дана Периода расположивости за релевантну Кредитну линију.

(ц) Свака превремена отплата сходно овом члану 7.2. испуњава обавезе из члана 6.1. (*Отплата Транши по Кредитној линији 1*) и члана 6.2. (*Отплата Транши по Кредитној линији 2*) обрнутим хронолошким редоследом.

(д) Свака превремена отплата Транше из овог члана 7.2. (*Добровољна превремена отплата Транши*) примениће се пропорционално учешћу сваког Даваоца кредита у таквој Транши.

* + 1. **Ограничења**
       1. Свако обавештење о отказу или превременој отплати које било која Страна достави у складу са овим чланом 7. биће неопозиво и, осим у случају супротне назнаке у овом Уговору, садржаваће наведен датум или датуме након којих ће се вршити релевантан отказ или превремена отплата и њихов износ.

(б) Свака превремена отплата по овом Уговору вршиће се заједно са обрачунатом каматом на превремено отплаћени износ и биће предмет Трошкова превремене отплате и накнада за превремено плаћање које се плаћају по овом уговору, без премије или уговорне казне.

(ц) Корисник кредита не може поново позајмити било који део Кредитне линије који је превремено отплаћен.

(д) Корисник кредита неће отплатити или превремено отплатити све или било који део Транши осим у време и на начин како је изричито предвиђено овим уговором.

(е) Ниједан износ било које Кредитне линије отказане у складу са овим уговором не може се накнадно поново успоставити.

(ф) Уколико Агент прими обавештење у складу са овим чланом 7, Агент ће без одлагања проследити копију тог обавештења или Кориснику кредита или Даваоцима кредита, у зависности од случаја.

(г) Уколико се целокупан или било који део учешћа било ког Даваоца кредита у некој Транши отплати или превремено отплати, Преузета обавеза тог Даваоца кредита у релевантној Кредитној линији сматраће се умањеном за износ који је једнак износу учешћа који је отплаћен или превремено отплаћен.

* 1. КАМАТА
     1. **Обрачунавање камате**

Каматна стопа на сваку Траншу по свакој Кредитној линији за сваки Каматни период је 2,50% годишње.

* + 1. **Плаћање камате**

Корисник кредита ће платити камату обрачунату на Транше на сваки Датум плаћања.

* + 1. **Затезна камата**
       1. Ако Корисник кредита не плати било који износ који Корисник кредита плаћа по или у вези са овим Уговором на његов датум доспећа, на неизмирени износ се обрачунава камата од датума доспећа до датума стварног плаћања (како пре тако и после пресуде) по стопи која је, сходно ставу (б) у наставку, 1 проценат годишње виша од стопе која би била плаћена да је неизмирени износ, током периода неплаћања, представљао Траншу у валути неизмиреног износа за сукцесивне Каматне периоде и то сваког у трајању по избору Агента (поступајући разборито).

(б) Камата која се обрачунава по овом члану 8.3. доспева тренутно за плаћање од стране Корисника кредита на захтев Агента.

(ц) Ако се било који неизмирени износ састоји од целокупног износа или било ког дела Транше која је доспела на дан који није последњи дан неког Каматног периода везаног за ту Траншу:

* + - * 1. први Каматни период за тај неизмирени износ ће по свом трајању бити једнак неистеклом делу текућег Каматног периода који се односи на ту Траншу; и
        2. каматна стопа која се примењује на неизмирени износ током тог првог Каматног периода ће бити 1 проценат годишње виша од стопе која би била примењена да неизмирени износ није доспео за плаћање.
  1. КАМАТНИ ПЕРИОДИ
     1. **Каматни периоди**
        1. Сходно ставу ц) у наставку, трајање сваког Каматног периода ће бити шест (6) месеци.

(б) Било који Каматни период за било коју Траншу неће бити дужи од Датума престанка.

(ц) Сваки Каматни период за Траншу почиње да тече од Датума плаћања и завршава се на следећи Датум плаћања, под условом да први Каматни период за сваку Траншу почне да тече на Датум коришћења релевантне Транше и заврши се на следећи Датум плаћања и последњи Каматни период за сваку Траншу се завршава на Датум престанка.

* + 1. **Нерадни дани**

Ако би се неки Каматни период иначе завршио на дан који није Радни дан, тај Каматни период ће се уместо тога завршити на следећи Радни дан у том календарском месецу (уколико постоји) или на Радни дан који претходи том дану (ако не постоји).

* + 1. **Консолидовање Транши**

Ако се два или више Каматна периода односе на Транше по истој Кредитној линији и завршавају се на исти Датум плаћања, те Транше ће бити консолидоване и третиране као једна Транша на последњи дан Каматног периода.

* + 1. **Трошкови превременог плаћања кредита**
       1. Корисник кредита ће, у року од тридесет (30) Радних дана од захтева Агента, платити Агенту (за одређеног Даваоца кредита) Трошкове превременог плаћања тог Даваоца кредита који се приписују целокупној или било ком делу Транше или Неплаћени износ који плаћа Корисник кредита на дан који није последњи дан Каматног периода за ту конкретну Траншу или Неплаћени износ.

(б) Сваки Давалац кредита ће, чим то буде изводљиво пошто добије захтев од Агента, доставити потврду у којој се наводи износ његових Трошкова превремене отплате за било који Каматни период током којег се ти Трошкови обрачунају.

* 1. НАКНАДЕ
     1. **Накнада на неповучена средства**
        1. Корисник кредита ће платити сваком Даваоцу кредита накнаду која се израчунава по стопи од 0,75 процената годишње на учешће сваког Даваоца кредита у Расположивој кредитној линији током Периода расположивости.

(б) Обрачуната накнада на неповучена средства се плаћа на Први датум плаћања који пада после Датума ступања на снагу, на сваки следећи Датум плаћања који пада током Периода расположивости, на последњи дан Периода расположивости и, у случају отказа у целости, на отказани износ Преузете обавезе релевантног Даваоца кредита када отказ постане важећи.

* + 1. **Накнада за ангажовање** 
       1. Корисник кредита ће платити сваком Даваоцу кредита накнаду за ангажовање у износу од 2,50 процента паушално од укупног износа Преузете обавезе по кредитној линији релевантног Даваоца кредита и по Кредитној линији 1 и Кредитној линији 2.

(б) Накнада за ангажовање се плаћа у року од 30 дана од Датума ступања на снагу.

* + 1. **Накнада за заступање**

Корисник кредита ће платити Агенту (за његов властити рачун), на први Датум плаћања сваке године годишњу накнаду за заступање у износу од 10.000 ЕУР.

* 1. ПОРЕЗИ И ПРОМЕНЕ ОКОЛНОСТИ
     1. **Бруто порез**
        1. Сва плаћања која врши Корисник кредита било ком лицу по или у вези са овим Уговором вршиће се без било каквог одбитка за или на име Пореза.

(б) Ако у било ком тренутку било који важећи закон, пропис или регулаторни захтев или било који државни орган, монетарно тело или централна банка у држави из које треба да се изврши плаћање по овом уговору за рачун неког Даваоца кредита (или Агента, за његов рачун) захтевају да се изврши одбитак или задржавање на име Пореза од било ког плаћања које доспева у складу са овим уговором за рачун тог Даваоца кредита (или Агента, за његов рачун), или ако је Корисник кредита обавезан по закону да изврши плаћање било ком лицу које подлеже извршењу одбитка или задржавања Пореза, износ који доспева за плаћање од стране Корисника кредита у погледу тог извршеног одбитка или задржавања Пореза биће увећан у мери у којој је потребно како би се обезбедило да након вршења тог одбитка или обуставе, такво лице прими и задржи (без икаквог одбитка или задржавања) нето износ који је једнак износу који би то лице иначе примило и задржало да се није захтевало извршење тог одбитка или задржавања.

* + 1. **Обавештење о обавези вршења Пореског одбитка**

Ако, у било ком моменту, Корисник кредита мора по закону да изврши одбитак или задржавање од било ког износа који доспева за плаћање од стране Корисника кредита по или у вези са овим уговором (или, ако касније дође до промене стопа по којима се такав одбитак или обустава обрачунавају), Корисник кредита ће без одлагања обавестити Агента.

* + 1. **Доказ о плаћеном Порезу**

Ако Корисник кредита изврши било какво плаћање по или у вези са овим уговором у вези са којим је дужан да изврши било који одбитак или задржавање, Корисник кредита ће платити пун износ који треба да се одбије или задржи релевантном пореском или другом органу у року који је дозвољен за такво плаћање сходно важећем закону и доставиће Агенту, за сваког Даваоца кредита, у року од тридесет (30) дана пошто изврши такво плаћање меродавном органу, оверену копију оригиналне потврде коју издаје такав орган, којом се доказује плаћање таквом органу свих износа тако извршеног одбитка или задржавања.

* + 1. **Таксе**

На Датум ступања на снагу, сходно меродавном праву Републике Србије, не плаћају се никакве таксене марке, таксе за регистрацију или сличне таксе на или у погледу овог Уговора или трансакција предвиђених овим уговором. Ако таксене марке, таксе за регистрацију или слични Порез постану плативи у погледу овог уговора или трансакција предвиђених овим уговором, такав Порез ће платити Корисник кредита.

* + 1. **ПДВ**

Сходно праву Републике Србије, увоз робе и испорука робе и услуга које се реализују у оквиру овог уговора не подлежу плаћању царинских дажбина и ПДВ-а. Ако се ПДВ наплаћује или почне да се наплаћује на било које давање од стране неког Даваоца кредита и Агента било којој Страни у овом уговору а тај Давалац кредита или Агент је дужан да тај ПДВ правда релевантном пореском органу, та Страна мора да плати том Даваоцу кредита или Агенту (поред плаћања и истовремено са измирењем сваке друге накнаде за такво давање) износ који је једнак износу тог ПДВ-а (а тај Давалац кредита или Агент морају без одлагања да доставе одговарајућу фактуру за ПДВ тој Страни). Да би се отклонила свака сумња, сматра се да сви износи за које је наведено да су плативи по или у вези са овим уговором од било које Стране било ком Даваоцу кредита или Агенту који (у целости или делимично), чине накнаду за било које давање, за потребе плаћања ПДВ-а, не укључују никакав ПДВ који се наплаћује или почне да се наплаћује на такво давање.

Кредитне линије се неће користити за плаћање ПДВ-а на промет робе и услуга и увоз робе и услуга, трошкове царинских дажбина и других увозних дажбина, пореза и других намета који се плаћају приликом извршења релевантног Пројекта.

11.6 **Промене околности**

(а) Ако се, после Датума ступања на снагу, због (i) увођења или промене (или тумачења, спровођења или примене) неког закона или прописа, или (ii) извршеног усаглашавања са било којим законом или прописом после Датума ступања на снагу, неки Давалац кредита или Denizbank AG (зависно друштво банке Denizbank AG које је основано у Аустрији) изложи, било посредно или непосредно, неком додатном или увећаном трошку, губитак или било који износ који доспева и платив је по овом уговору се умањује због тога што тај Давалац кредита или Denizbank AG (зависно друштво банке Denizbank AG које је основано у Аустрији) финансира или одржава било коју Траншу, било коју Преузету обавезу по Кредитној линији или Кредитне линије (или било који њихов део) по овом уговору, тај Давалац кредита ће обавестити Корисника кредита о случају који је довео до таквог потраживања и о износу потраживања и Корисник кредита и тај Давалац кредита ће се консултовати (у року од највише 30 дана) да утврде износ који ће бити плаћен од стране Корисника кредита.

(б) Ако неки Давалац кредита потражује неко плаћање од Корисника кредита у складу са горњим чланом 11.6. (а) и после периода консултовања наведеног у горњем члану 11.6 (а) никакав договор се не постигне у погледу износа који Корисник кредита треба да плати на име потраживања тог Даваоца кредита или Denizbank AG (зависно друштво банке Denizbank AG које је основано у Аустрији), Корисник кредита ће, све док околност због којих потраживање траје, доставити Агенту обавештење о отказу Преузете обавезе (Преузетих обавеза) по кредитној линији тог Даваоца кредита и отплати учешћа тог Даваоца кредита у Траншама и по пријему таквог обавештења, Преузета обавеза (Преузете обавезе) тог Даваоца кредита ће без одлагања бити сведена (сведене) на нулу и Корисник кредита ће отплатити учешће тог Даваоца кредита у Траншама заједно са свим каматама и другим износима који настану по овом Уговору на датум који наступи раније од (i) датума који пада тридесет (30) дана после датума тог обавештења и (ii) следећег Датумa плаћања који пада после тог обавештења.

* 1. ДРУГА ОБЕШТЕЋЕЊА
     1. **Валутно обештећење**
        1. Ако било која сума коју неки Корисник кредита плаћа по овом уговору („**Сума**”), или по било ком налогу, пресуди или одлуци донетој или учињеној у вези са Сумом треба да буде конвертована из валуте („**Прва валута**”) у којој се Сума исплаћује, у другу валуту („**Друга валута**”), у сврхе:
           1. упућивања или подношења захтева потраживања или достављања доказа против Корисника кредита; или
           2. добијања или спровођења налога, пресуде или одлуке у вези са било којим спором или арбитражним поступком,

Корисник кредита ће, као независну обавезу, и у року од тридесет (30) Радних дана по захтеву, обештетити сваког Даваоца кредита и Агента у вези са било којим трошком, губитком или обавезом која проистиче из или је резултат конверзије, укључујући било које неслагање између (А) девизног курса коришћеног за конверзију те Суме из Прве валуте у Другу валуту и (Б) девизног курса или курсева на располагању том лицу у моменту када прими ту Суму.

(б) Корисник кредита се одриче било ког права које може имати у било којој надлежности, да плати било који износ по овом уговору у валути или валутној јединици осим оне у којој је плаћање изражено.

* + 1. **Друга обештећења**

Корисник кредита ће у року од тридесет (30) Радних дана по захтеву, обештетити сваког Даваоца кредита и Агента за било који трошак, губитак или обавезу којима се изложе као резултат:

* + - 1. настанка било ког Случаја неизвршења обавеза;

(б) неплаћања од стране Корисника кредита било којег износа који доспева по овом Уговору на његов дан доспећа;

(ц) финансирања или прављења аранжмана за финансирање свог учешћа у Транши које је Корисник кредита затражио у Захтеву за коришћење, али до чега није дошло због примене једне или више одредби овог уговора (осим из разлога неизвршења обавеза или непажње тог Даваоца кредита или самог Агента); или

(д) Транше (или дела Транше) која није превремено отплаћена у складу са обавештењем о превременој отплати које је доставио Корисник кредита.

* + 1. **Обештећење Агента**

Корисник кредита ће без одлагања обештетити Агента за било који трошак, губитак или одговорност којима се Агент изложи (осим због грубе непажње или намерног непрописног понашања Агента) док поступа као Агент по овом уговору, због било ког Неизвршења обавеза, поступка или пропуста од стране Корисника кредита да поступи у складу са својим обавезама по овом уговору.

* 1. УБЛАЖАВАЊЕ ОД СТРАНЕ ДАВАЛАЦА КРЕДИТА
     1. **Ублажавање** 
        1. Сваки Давалац кредита и, ако је применљиво, Агент ће, по договору са Корисником кредита (и о трошку Корисника кредита), предузети све разумне кораке у циљу умањења негативних ефеката било којих околности које настану и које би за последицу имале да било који износ доспе за плаћање по или на основу, или буде отказан на основу било којег од следећих чланова: члана 7.1. (*Незаконитост*) или члана 11. (*Порези и промене околности*).

(б) Горњи став (а) ни у ком случају не ограничава обавезе Корисника кредита по овом уговору.

(ц) Ни Давалац кредита нити Агент није дужан да предузме било које кораке у складу са чланом 13.1. (*Ублажавање*) ако би то, по мишљењу тог Даваоца кредита или, зависно од случаја, Агента (поступајући разборито), за истог могло бити негативно.

* 1. ТРОШКОВИ И РАСХОДИ
     1. **Трошкови трансакције**

Корисник кредита ће у року од 30 дана на захтев исплатити Даваоцима кредита износ свих трошкова и расхода (укључујући правне трошкове и/или таксене марке, уколико постоје) којима се било ко од њих оправдано изложи у вези са закључењем овог уговора.

* + 1. **Трошкови измена или очувања права**

Корисник кредита ће, у року од три 30 дана од захтева, платити Даваоцима кредита и Агенту износ свих трошкова и расхода (укључујући правне трошкове) којима се Даваоци кредита изложе у вези са очувањем било којих права по овом уговору, или поступком или истрагама које су постале неопходне због радњи Корисника кредита или његовог пропуста да постигне усаглашеност са овим уговором, или у вези са било којом изменом, одрицањем од или давањем сагласност у вези са овим уговором.

* 1. ИЗЈАВЕ

Корисник кредита даје изјаве и гаранције које су утврђене у овом члану 15. Даваоцима кредита на Датум ступања на снагу и потврђује да су Даваоци кредита закључили овај уговор ослањајући се на те изјаве и гаранције.

* + 1. **Статус**

Корисник кредита је суверена држава која је активно и пасивно легитимисана и има овлашћење да оствари своја права и испуњава своје обавезе по овом уговору и Пројектној документацији и све радње потребне да се овласти за потписивање овог уговора и Пројектне документације у којима је страна и испуњење обавеза Корисника кредита по истима су уредно предузете.

* + 1. **Обавезујуће обавезе**

Обавезе за које је назначено да их је Корисник кредита преузео у овом уговору и/или Пројектној документацији у којима је Корисник кредита страна су законите, важеће, обавезујуће и извршиве обавезе Корисника кредита.

* + 1. **Без сукоба са другим обавезама**

Закључивање и извршавање Уговора и/или Пројектне документације од стране Корисника кредита, и трансакције предвиђене у њима нису и неће бити у сукобу:

* + - 1. са било којим законом или прописом, обвезницом или другим инструментом или уговором који се примењује на Корисника кредита;

(б) уставом Корисника кредита; или

(ц) са било којим уговором или инструментом који је обавезујући за Корисника кредита или за било коју имовину Корисника кредита.

* + 1. **Овлашћење и надлежност**
       1. Корисник кредита има законско овлашћење да закључује, извршава и уручује и предузео је све неопходне радње да буде овлашћен за закључивање, извршавање и уручивање овог уговора и/или Пројектне документације и трансакција предвиђених овим уговором и/или Пројектном документацијом.

(б) Никакво ограничење овлашћења Корисника кредита неће се прекорачити као резултат задуживања које је предвиђено овим уговором.

* + 1. **Пуноважност и могућност коришћења као доказа**
       1. Сва Овлашћења и сви други акти, услови или ствари које су неопходне или пожељне:
          1. да обезбеде Кориснику кредита да правноснажно закључи, остварује своја права и испуњава своје обавезе дефинисане у овом уговору;
          2. да обезбеде да обавезе које Корисник кредита преузима овим уговором, у којем је страна, јесу у складу са законом, да су важеће и обавезујуће; и
          3. како би овај уговор и Пројектна документација, у којима је Корисник кредита страна, могли да буду признати као доказ у Републици Србији,

су прибављене, извршене, учињене, испуњене или обављене и у потпуности су важеће.

(б) Сва Овлашћења која су потребна за законито пројектовање, изградњу, функционисање и финансирање сваког Пројекта како је и када неопходно у складу са Пројектном документацијом су прибављена или су у потпуности важећа или ће бити прибављена када је неопходно, у складу са Пројектном документацијом.

* + 1. **Меродавно право и извршење**
       1. Избор закона као меродавног закона за овај уговор јесте признат и спроводиће се у Републици Србији.

(б) Свака пресуда везано за овај уговор у надлежности наведеног меродавног права за овај уговор признаје се и спроводиће се у Републици Србији.

(ц) Свака арбитражна одлука везано за овај уговор донета у седишту арбитражног суда који је наведен у овом уговору признаје се и спроводиће се у Републици Србији.

* + 1. **Одбијање пореза**

Корисник кредита није обавезан да врши било какво одбијање за Порез од било ког плаћања које Корисник кредита врши по овом уговору неком Даваоцу кредита.

* + 1. **Без такси за подношење или таксених марки**

По законима Републике Србије није потребно да овај уговор буде поднет, евидентиран или уписан у било ком суду или код другог органа у Републици Србији нити се било која таксена марка, такса за регистрацију и слична такса плаћа на или у погледу овог уговора и трансакција предвиђених овим уговором.

* + 1. **Без неизвршења обавеза**
       1. Ниједан Случај неизвршења обавеза не траје нити се може оправдано очекивати да настане из неког коришћења било које Кредитне линије.

(б) Ниједан други догађај или околност не постоји који представља неизвршење обавеза по било ком другом уговору или инструменту који је обавезујући за Корисника кредита или било којег од његових агенција или за било коју имовину Корисника кредита који би могао имати Битно негативан утицај.

(ц) Корисник кредита није пропустио да изврши било коју обавезу плаћања нити је пропустио да испуни било коју другу обавезу у погледу било које друге обавезе која би омогућила повериоцу за такву обавезу да убрза плаћање дугујућих износа у погледу такве обавезе.

* + 1. **Без информација које наводе на погрешан закључак**

Све чињеничне информације које достави Корисник кредита (укључујући и његове саветнике) Даваоцима кредита су истините, потпуне и тачне у сваком битном смислу на датум када су достављене и не наводе на погрешан закључак у било ком смислу, и Корисник кредита нема сазнање о било којим битним чињеницама или околностима које нису откривене Даваоцима кредита које могу, ако се открију, негативно утицати на одлуку лица које разматра да ли да обезбеди финансирање Кориснику кредита или не.

* + 1. ***Pari passu* рангирање**

Обавезе плаћања Корисника кредита по овом уговору рангирају се најмање *pari passu* са потраживањима свих његових других необезбеђених и несубординираних поверилаца.

* + 1. **Без поступака**
       1. Ниједан спор, арбитража или управни поступак пред било којим судом, арбитражним органом или агенцијом за који се, у случају негативне пресуде, може оправдано очекивати да ће имати Битно негативан утицај, није покренут нити постоји претња од покретања у односу на било који Пројекат.

(б) Никаква пресуда или налог суда, арбитражног органа или агенције за коју се може оправдано очекивати да има Битно негативан утицај није донет у односу на било који Пројекат.

* + 1. **Без повреде закона**
       1. Корисник кредита не врши повреду било ког закона или прописа у погледу овог уговора или Пројеката која има или би се оправдано могло очекивати да ће имати Битно негативан утицај.

(б) Никакав радни спор није у току нити, према најбољем сазнању и уверењу Корисника кредита (након што је спровео уредне и пажљиве провере), није запрећен против Корисника кредита у односу на Пројекте који има или би се оправдано могло очекивати да ће имати Битно негативан утицај.

* + 1. **Закони о заштити животне средине**
       1. Сваки Пројекат испуњава услове из члана 17.5. (*Усклађеност са условима заштите животне средине*) и према најбољем сазнању и уверењу Корисника кредита (након што је спровео уредне и пажљиве провере) никакве околности нису настале које би осујетиле такву усаглашеност на начин или у мери у којој имају или би се оправдано могло очекивати да имају Битно негативан утицај.

(б) Није покренута никаква Тужба у погледу заштите животне средине, нити (према најбољем сазнању и уверењу Корисника кредита (након што је спровео уредне и пажљиве провере) не постоји претња да ће бити покренута у односу на било који Пројекат која, оправдано или вероватно, у случају неповољне пресуде против Пројекта, има или ће имати Битно негативан утицај.

* + 1. **Закони о спречавању корупције**
       1. Корисник кредита послује у складу са законима о спречавању корупције и успоставио је и одржава законе, политике и процедуре које имају за циљ промовисање и постизање усаглашености са таквим законима.

(б) Корисник кредита није (нити према најбољем сазнању и уверењу Корисника кредита (након што је спровео уредне и пажљиве провере), нити је било ко од његових заступника, запослених или службеника) извршио или примио или наредио или овластио било које друго лице да изврши или прими било какву понуду, плаћање или обећање о плаћању било којих новчаних средства, поклона или других ствари од вредности, директно или индиректно, неком или на коришћење или у корист било ког лица чиме се врши повреда или би се могла вршити повреда или настаје или би могла настати одговорност за Корисника Кредита или било које друго лице у складу са законима о спречавању корупције.

* + 1. **Санкције**
       1. Корисник кредита поступа у складу са обавезама у вези са Санкцијама.

(б) Корисник кредита:

* + - * 1. није Територија под санкцијама, није на Листи санкција нити је на неки други начин предмет било којих Санкција;
        2. се не ангажује непосредно у редовном пословању са било којим Лицем које је под санкцијама; и/или
        3. није предмет нити је укључен у било коју формалну истрагу, захтев, тужбу, парницу или поступак против Корисника кредита у погледу било којих Санкција коју спроводи Орган за санкције.
    1. **Терети**
       1. Осим како је дозвољено чланом 17.3. (*Негативна залога*), никакав Терет није успостављен на целокупној или било ком делу садашње или будуће имовине Корисника кредита или било ког од његових агенција.

(б) Потписивање овог уговора и Пројектне документације у којима је Корисник кредита страна и његово остваривање права и испуњавање обавеза по истима неће имати за последицу постојање, нити обавезати било Корисника кредита или било коју од његових агенција да успостави било који Терет на целокупној или било ком делу садашње или будуће имовине Корисника кредита.

* + 1. **Без негативних последица**
       1. У складу са законима Републике Србије, није нужно:
          1. како би се омогућило сваком Даваоцу кредита и Агенту да остваре своја права по овом уговору; или
          2. због потписивања овог уговора или извршења од стране Корисника кредита његових обавеза по овом уговору,

да било који Давалац кредита има лиценцу за рад, буде квалификован или на неки други начин има право да обавља пословање у Републици Србији.

(б) Давалац кредита није нити ће се сматрати резидентом, субјектом са домицилом или субјектом који обавља пословање у Републици Србији само у сврхе потписивања, испуњења и/или извршења овог уговора.

* + 1. **Правила о јавним набавкама**

Правила о јавним набавкама и државној помоћи која важе у Републици Србији не примењују се на закључење и остваривање права и испуњење обавеза Корисника кредита по овом уговору.

* + 1. **Без имунитета**

У било ком поступку који се покрене у Републици Србији у односу на овај уговор у којем је Корисник кредита страна, Корисник кредита нема право да за себе или било коју своју имовину тражи имунитет у погледу судског поступка, извршења, заплене или другог правног процеса осим у вези са непокретностима које (i) користи дипломатска, конзуларна или специјална мисија или мисије међународних организација или међународних конференција Републике Србије, или (ii) су војне природе и под контролом су неког војног органа Републике Србије, или (iii) које су друга имовина Републике Србије која је изузета од извршења по закону или међународним споразумима.

* + 1. **Приватни и комерцијални акти**
       1. Потписивање од стране Корисника кредита овог уговора у којем је страна представља, и његово остваривање права и испуњење обавеза по овом уговору ће представљати приватне и комерцијалне акте сачињене и извршене у приватне и комерцијалне сврхе а не државне или јавне акте и Корисник кредита не ужива, у складу са правом Републике Србије, имунитет у погледу доставе писмена, надлежности, парнице, пресуде, пребијања, противпотраживања или другог правног процеса у погледу било којих обавеза Корисника кредита по овом уговору.

(б) Обавезе Корисника кредита да отплати Транше исплаћене по овом уговору и да изврши сва остала плаћања по овом уговору представљају несубординирано задужење Републике Србије.

* + 1. **Расподеле за плаћања**

Све неопходне расподеле у годишњем буџету Корисника кредита, одобрене законом о годишњем буџету, за плаћања која ће Корисник кредита вршити с времена на време по овом уговору су извршене.

* + 1. **Државни дуг**

Обавезе Корисника кредита да отплати Транше исплаћене по овом уговору и да изврши сва друга плаћања по овом уговору представљају државни дуг Републике Србије који се рангира најмање *pari passu* у погледу приоритета плаћања потраживања свих других необезбеђених и несубординираних поверилаца у погледу садашњег или будућег Спољног дуга Корисника кредита.

* + 1. **Понављање**

Изјаве које се понављају сматраће се поновљеним од стране Корисника кредита упућивањем на чињенице и околности које постоје на датум сваког Захтева за коришћење, сваки Датум коришћења, и на први дан сваког Каматног периода.

* 1. ИНФОРМАЦИЈЕ О ЈЕМСТВИМА

Јемства из овог члана 16. остају на снази од Датума ступања на снагу све док не буду измирени сви износи по овом уговору и све док је било која Преузета обавеза на снази.

* + 1. **Финансијске информације**
       1. Корисник кредита ће, с времена на време, на захтев Агента, доставити Агенту такве финансијске, статистичке, економске и друге информације које било који Давалац кредита (поступајући преко Агента) може оправдано да затражи под условом да, не доводећи у питање било које друге обавезе Корисника кредита по овом уговору, Корисник кредита неће бити дужан да обелодани или дозволи достављање таквог дела информација ако су поверљиве природе (а због којег обелодањивања Агенту би Корисник кредита вршио повреду било које обавезе која је обавезујућа за Корисника кредита), или ако је такво откривање забрањено ради заштите националне безбедности или јавне политике.

(б) Не доводећи у питање горњи став (а), Корисник кредита ће на писани захтев Агента, али најкасније 45 дана од истека фискалне године на коју се таква информација односи, доставити Агенту, осим уколико је објављено на званичној интернет страници Министарства финансија или Народне банке Србије, одговарајуће издање економских индикатора које објављује Министарство финансија, Управа за јавни дуг, за такву годину.

* + 1. **Информације о спречавању корупције**

Осим уколико би такво обелодањивање представљало повреду било ког важећег закона или прописа, Корисник кредита ће доставити Агенту:

* + - 1. одмах, након што стекне сазнање о њима, појединости о стварној или потенцијалној повреди, или настанку обавезе за било ког заступника, директора, запосленог или службеника Корисника кредита (или било које друге стране било ког другог лица у погледу било које трансакције предвиђене овим Уговором), или у вези са било којим законом о спречавању корупције, или истрази или поступцима у вези са истима;

(б) копије кореспонденције која је достављена регулаторним органима или примљена од регулаторних органа у вези са било којим питањем наведеним у горњем ставу (a) истовремено када се иста пошаље, односно непосредно пошто буде примљена (зависно од случаја); и

(ц) непосредно по пријему захтева од Давалаца кредита (преко Агента), такве даље информације које се односе на било које питање наведено у горњим ставовима (а) и (б), како Даваоци кредита могу оправдано да захтевају.

* + 1. **Информације: остало**

Корисник кредита ће доставити Агенту:

* + - 1. сва документа које Корисник кредита пошаље својим повериоцима о Спољном дугу истовремено када их шаље повериоцима, која се тичу обуставе плаћања по било ком Спољном дугу или мораторијума на било који Спољни дуг или почетак преговора, због постојећих или очекиваних финансијских потешкоћа, који имају за циљ репрограмирање Спољног дуга Корисника кредита;

(б) без одлагања све информације о свакој чињеници којом се Корисник кредита обавезује и захтеву који прими или да изврши превремену отплату због неизвршења, у целости или делимично, по било ком кредиту који му одобри неко треће лице, или да подмири због тога пре планираног доспећа било који Спољни дуг;

(ц) информације у вези са намером Корисника кредита да успостави било које средство обезбеђења на било којој својој имовини у корист трећег лица;

(д) уопште, информације у вези са неком чињеницом или догађајем који могу спречити испуњење било које обавезе Корисника кредита по овом уговору;

(е) непосредно након што сазна за исте, детаље о било ком спору, арбитражи или управном поступку који су у току, који су запрећени или чекају на решење, против Корисника кредита, и који би, ако буду негативно решени, имали Битно негативан утицај;

(ф) непосредно након што сазна за исте, детаље о било којој пресуди или налогу суда, арбитражног органа или агенције, донетом против Корисника кредита и који може имати Битно негативан утицај или који би обухватио неку одговорност, или потенцијалну или наводну одговорност, која премашује 10.000.000 ЕУР (или еквивалентни износ у било којој другој валути или валутама); и

(г) без одлагања такве даље информације у вези са финансијским статусом Корисника кредита или у вези са било којим од Пројеката које било који Давалац кредита (преко Агента) може оправдано да затражи.

* + 1. **Обавештење о неизвршењу обавеза**
       1. Корисник кредита ће обавестити Агента о било ком Неизвршењу обавеза (и корацима, ако постоје, који су предузети у циљу отклањања истог) непосредно након што сазна за настанак истог.

(б) Непосредно након захтева Агента, Корисник кредита ће доставити Агенту потврду потписану од стране његових овлашћених потписника у његово име, којом се потврђује да не траје било какво Неизвршење обавезе (или, ако Неизвршење обавеза траје, у којој се наводе појединости о Неизвршењу обавеза и кораци, ако постоје, који су предузети у циљу отклањања истог).

* 1. ОПШТА ЈЕМСТВА

Јемства у овом члану 17. остају на снази од Датума ступања на снагу све док је било који износ неизмирен по овом уговору и све док су било које Преузете обавезе на снази.

* + 1. **Овлашћења**

Корисник кредита ће без одлагања:

* + - 1. прибавити, поступити у складу са, и учинити све што је потребно за одржавање важења свих Овлашћења; и

(б) доставити Агенту оверене копије било којих Овлашћења која су обавезна по било ком закону или прописима Републике Србије:

* + - * 1. којима се Кориснику кредита омогућава да извршава своје обавезе по овом уговору и/или Пројектној документацији;
        2. да обезбеди правноснажност, важење, извршивост или прихватљивост као доказа за овај уговор и/или Пројектни документ; или
        3. којима се Кориснику кредита омогућава да извршава Пројекте у складу са Пројектном документацијом.
    1. **Усклађеност са законима**

Корисник кредита ће поступати у потпуности у складу са свим законима који могу за њега бити меродавни, ако би пропуст да поступа у складу са тим законима битно умањио способност Корисника кредита да извршава своје обавезе по овом уговору.

* + 1. **Негативна залога**

Корисник кредита неће и обезбедиће да нити један од његових органа неће, без претходне писане сагласности Давалаца кредита, успоставити или дозволити постојање било ког Терета на целокупној или било којој садашњој или будућој имовини осим Дозвољеног терета.

* + 1. **Пројектна документација**

(а) Корисник кредита ће финансирати својим властитим средствима капиталне издатке како су описани у Инвестиционом буџету за сваки Пројекат у износу од најмање двадесет (20) процента од сваке уговорне цене, како је дефинисана у релевантном Комерцијалном уговору.

(б) Корисник кредита неће, без претходне писане сагласности Давалаца кредита, дозволити да настане било која измена или допуна, или одступање од услова Пројектне документације које би довело до промене обима било ког Пројекта или промене извођача радова по било ком Пројектном документу.

* + 1. **Усклађеност са законима о заштити животне средине**

Корисник кредита ће:

* + - 1. Поступати у потпуности у складу са Законима о заштити животне средине; и

(б) применити процедуре за праћење усклађености и спречавања настанка одговорности по било ком Закону о заштити животне средине,

у погледу Пројеката ако непоступање у складу са истима има или ће вероватно имати Битно негативан утицај.

* + 1. **Закони о спречавању корупције**
       1. Корисник кредита неће директно или индиректно користити средства по било којој Кредитној линији у сврхе којима би се вршила повреда закона о спречавању корупције.

(б) Корисник кредита ће:

* + - * 1. обављати своју активност у складу са законима о спречавању корупције;
        2. одржавати политике и процедуре дефинисане да се промовише и постигне усклађеност са таквим законима; и
        3. предузети све оправдане и разборите кораке да обезбеди да сви његови заступници, директори, запослени и службеници поступају у складу са таквим законима.
    1. **Санкције**

Корисник кредита неће применити средства примљена по Кредитним линијама у било коју сврху којом би се кршиле Санкције.

* + 1. ***Pari passu* рангирање**

Корисник кредита се обавезује да обезбеди да ће се у сваком тренутку потраживања Давалаца кредита од Корисника кредита по овом уговору рангирати најмање *pari passu* у погледу приоритета плаћања у односу на потраживања свих осталих необезбеђених и несуборднираних поверилаца у погледу садашњег и будућег Спољног дуга Корисника кредита.

* + 1. **Инспекција књига и евиденција**

Корисник кредита ће дозволити представницима Давалаца кредита, на бази послатог писаног обавештења, пет (5) Радних дана унапред, Кориснику кредита током редовног радног времена, да изврше инспекцију и да направе изводе из и копије његових књига и евиденција у мери у којој се то односи на права и правна средства Агента или Давалаца кредита по овом уговору или на обавезе Корисника кредита по било ком Пројектном документу у којем је Корисник кредита страна, под условом да се од Корисника кредита не захтева да дозволи такву инспекцију и/или сачињавање таквих извода ако је и у мери у којој је то забрањено због заштите националне безбедности или јавне политике.

* 1. СЛУЧАЈЕВИ НЕИЗВРШЕЊА

Сваки од догађаја или околности утврђених у члану 18. је Случај неизвршења (са изузетком члана 18.15. (*Убрзање*)).

* + 1. **Неплаћање**

Ако Корисник кредита не плати о доспећу било који износ који је дужан да плати по или у вези са овим уговором, на месту и у валути у којој је његово плаћање изражено, осим ако је пропуст Корисника кредита да плати изазвано административном или техничком грешком или Случајем поремећаја и у сваком случају плаћање буде извршено у року од једног (1) Радног дана после датума доспећа конкретног плаћања.

* + 1. **Друге обавезе**
       1. Ако Корисник кредита не поступи у складу са било којом одредбом овог уговора и/или било ког Пројектног документа у коме је страна (осим оних из члана 18.1. (*Неплаћање*)).

(б) Ниједан Случај неизвршења обавеза из става (а) горе неће настати ако се та неусклађеност може отклонити и ако буде отклоњена у року од пет (5) Радних дана на датум који наступи раније од када (А) Агент достави обавештење Кориснику кредита и (Б) Корисник кредита сазна за неусклађеност.

* + 1. **Нетачне изјаве**

Ако било која изјава или гаранција коју је дао или се сматра да ју је дао Корисник кредита у овом уговору и/или Пројектној документацији у којој је Корисник кредита страна или неком другом документу достављеном од стране или у име Корисника кредита по или у вези са овим уговором и/или било којим Пројектним документом јесте или се докаже да је била нетачна или је наводила на погрешан закључак у било ком битном смислу, када је дата или када се сматра да је дата.

* + 1. **Унакрсно неизвршење обавеза**

Ако се било које задужење Корисника кредита, Народне банке Србије, или било којег од њихових органа (i) не плати о доспећу, (ii) прогласи или на неки други начин постане доспело и плативо пре назначеног рока доспећа, или (iii) било који поверилац или повериоци Корисника кредита, Народне банке Србије, или било која од њихових агенција стекне право да прогласи дуг Корисника кредита, Народне банке Србије или било које од њихових агенција доспелим и плативим пре назначеног рока доспећа.

* + 1. **Пројектна документација**

Ако било које неизвршење или било који Случај неизвршења (независно од тога како је дефинисан) настане по Пројектној документацији и/или Корисник кредита и/или било која страна у Пројектној документацији не поступи у складу са било којом одредбом Пројектне документације.

* + 1. **Непоступање у складу са судском пресудом или арбитражном одлуком**

Ако Корисник кредита пропусти да плати до одређеног рока било који износ који доспе за плаћање од стране Корисника кредита по било којој правноснажној пресуди донетој, или било ком правноснажном налогу издатим од стране било ког суда или арбитражног суда или другог арбитражног органа одговарајуће надлежности, у сваком случају, у погледу Спољног дуга Корисника кредита.

* + 1. **Незаконитост и неважење**
       1. Ако јесте или постане незаконито да Корисник кредита изврши било коју од својих обавеза по овом уговору и/или Пројектној документацији у којима је страна.

(б) Ако било која обавеза или обавезе Корисника кредита по овом уговору и/или Пројектној документацији у којима је страна није или престане да буде законита, важећа, обавезујућа или извршива а престанак појединачно или кумулативно битно и негативно утиче на интересе Давалаца кредита по овом уговору.

(ц) Ако овај уговор престане да буде на снази или нека страна у њему (осим Давалаца кредита) тврди да је Уговор неважећи.

* + 1. **Одбијање и опозив уговора**

Ако Корисник кредита изврши опозив или намерава да опозове или одбије или намерава да одбије (или изврши или се постара да се изврши било који акт или ствар, поткрепљујући написмено да недвосмислено планира да то учини) овај уговор и/или неки Пројектни документ или поткрепи намеру да одбије или изврши опозив овог уговора и/или неког Пројектног документа.

* + 1. **Спорови**

Ако се било који спор, арбитража, управни, државни, регулаторни поступак, или други истражни поступак, судски поступак или парница покрене или постоји претња да ће бити покренута против Корисника кредита и/или Владе Републике Србије, или ако било која пресуда буде донета, или било који налог буде издат од стране неког суда или арбитражног органа или агенције у вези са овим уговором и/или Пројектном документацијом, или ако ће трансакције предвиђене у овом уговору и/или Пројектној документацији сасвим (у сваком случају) вероватно бити негативно решене и, у случају негативног решења ће имати или ће сасвим вероватно имати Битно негативан утицај.

* + 1. **Конвертибилност/Преносивост**

Ако се или је разумно очекивати да се било који закон о девизном пословању измени, ступи на снагу или уведе у Републици Србији који (по мишљењу Давалаца кредита):

* + - 1. има или ће вероватно имати дејство забране, ограничавања или одлагања у било ком битном смислу било ког плаћања које је Корисник кредита дужан да изврши у складу са условима овог уговора; или

(б) је битно штетан интересима Давалаца кредита по или у вези са овим уговором.

* + 1. **Мораторијум**
       1. Ако се мораторијум прогласи на плаћања у вези са или по гаранцијама за Спољни дуг.

(б) Ако Корисник кредита или било која од његових агенција не може да плати свој Спољни дуг када и како исти доспе за плаћање или покрене преговоре са једним или више поверилаца ради опште измене или репрограмирања свог Спољног дуга.

* + 1. **Политички и економски ризик**

Ако дође до погоршања политичке и економске ситуације уопште у Републици Србији, или дође до рата или непријатељстава, инвазије, оружаног сукоба или деловања страног непријатеља, револуције, побуне или претње о настанку истих у Републици Србији или у коме ће Република Србија бити умешана.

* + 1. **Битно негативна промена**

Сваки догађај или околност која настане за које Даваоци кредита оправдано верују да има или да ће вероватно имати Битно негативан утицај.

* + 1. **Виша сила**

Ако случај Више силе настане и траје више од једног (1) месеца.

* + 1. **Убрзање**

На дан и у сваком тренутку након настанка Случаја неизвршења Агент може и учиниће, ако добије такве инструкције од Давалаца кредита (или у случају Случаја неизвршења из члана 18.1. (*Неплаћање*) овог уговора, ако добије такве инструкције од било ког Даваоца кредита), уз достављање обавештења Кориснику кредита:

* + - 1. отказати износе Преузете обавезе по Кредитној линији 1 и/или Преузете обавезе по Кредитној линији 2, након чега ће оне бити одмах отказане;

(б) прогласити да су све или део Транши, заједно са обрачунатом каматом, као и сви други износи који су настали или су неизмирени по овом уговору доспели за плаћање без одлагања, након чега ће одмах доспети за плаћање; и/или

(ц) прогласити да су све или део Транши плативи на захтев, након чега ће без одлагања доспети за плаћање на захтев Агента, сходно инструкцијама Давалаца кредита.

* 1. промене код давалаца кредита
     1. **Уступања и пренос од стране Давалаца кредита**

У складу са овим чланом 19. и сходно одредбама Прилога 4 (*Услови уступања или преноса*) овог уговора, Давалац кредита („**Постојећи давалац кредита**”) може:

* + - 1. уступити било која од својих права; или

(б) пренети путем преноса било која од својих права и обавеза,

другој банци или финансијској институцији, или удружењу, фонду или другом субјекту који су редовно укључени у, или основани за сврху давања, куповања или улагања у кредите, хартије од вредности или друга финансијска средства („**Нови давалац кредита**”) без сагласности Корисника кредита.

* + 1. **Услови уступања или преноса**
       1. Уступање ће бити важеће само:
          1. када Агент прими (било у Уговору о уступању или на неки други начин) писану потврду од Новог даваоца кредита (у форми и садржају задовољавајућим за Агента) да ће Нови давалац кредита преузети исте обавезе према другим Даваоцима кредита и Агенту које би имао да је био првобитни Давалац кредита; и
          2. спровођењу од стране Агента свих неопходних провера типа „упознај свог клијента” или других сличних провера по свим важећим законима и прописима у вези са таквим уступањем Новом даваоцу кредита, о чијем ће извршењу Агент одмах да обавести Постојећег даваоца кредита и Новог даваоца кредита.

(б) Да би се отклонила свака сумња, услови и одредбе овог уговора настављају да се примењују према Кориснику кредита после уступања или преноса.

(ц) Агент ће, чим то постане изводљиво пошто потпише Потврду о преносу или Уговор о уступању, послати Кориснику кредита копију те Потврде о преносу или Уговора о уступању. Корисник кредита ће предузети све неопходне радње како би уступање или пренос од стране Постојећег даваоца кредита по овом члану 20. постало важеће.

(д) Пренос ће бити важећи само ако се испуни процедура утврђена у члану 1.3 Прилога 4 (*Услови уступања или преноса*).

(е) Ако:

(i) Давалац кредита уступи или пренесе било која од својих права или обавеза по овом уговору или промени своју Канцеларију за кредитну линију; и

* + - * 1. као резултат околности које постоје на датум уступања, преноса или промене, Корисник кредита буде дужан да изврши неко плаћање Новом даваоцу кредита или Даваоцу кредита који поступа преко своје нове Канцеларије за кредитну линију у складу са чланом 11. (*Порези* и промене околности),

тада Нови давалац кредита или Давалац кредита који поступа преко своје нове Канцеларије за кредитну линију има право само да прими плаћање у складу са наведеним члановима у истој мери у којој би то имао и Постојећи давалац кредита или Давалац кредита који поступа преко своје претходне Канцеларије за кредитну линију да није дошло до таквог уступања, преноса или промене.

(ф) Сваки Нови давалац кредита, потписивањем релевантне Потврде о преносу или Уговора о уступању, потврђује, ради избегавања сумње, да Агент има овлашћење да потпише у његово име било коју измену или одрицање одобрено од стране или у име релевантног Даваоца кредита или Давалаца кредита у складу са овим уговором на или пре датума на који пренос или уступање постане важеће у складу са овим уговором и да је обавезан таквом одлуком у истој мери у којој би и Постојећи давалац кредита био да је и даље Давалац кредита.

* 1. УСТУПАЊА И ПРЕНОС ОД СТРАНЕ Корисника кредита

Корисник кредита не може да уступи било које од својих права или пренесе било која од својих права или обавеза по овом Уговору.

* 1. улога Агента
     1. **Именовање Агента**
        1. Сваки од Давалаца кредита овим именује Агента да поступа као његов агент по и у вези са овим Уговором.

(б) Сваки Давалац кредита овлашћује Агента да извршава дужности, обавезе и одговорности и да користи права, овлашћења и дискрециона права која су специфично дата Агенту по или у вези са овим Уговором заједно са било којим другим повезаним правима, овлашћењима и дискреционим правима.

* + 1. **Упутства**

(а) Агент:

* + - * 1. ће, осим ако је назначено другачије у овом Уговору, користити или се уздржати од коришћења било ког права, овлашћења или дискреционог права која му се дају као Агенту у складу са упутствима која добије од Давалаца кредита; и
        2. неће бити одговоран за било коју радњу (или пропуст) ако поступа (или се уздржава од било каквог поступања) у складу са горњим ставом (i).
    1. **Дужности Агента**
       1. Дужности Агента по овом Уговору су искључиво механичке и административне природе.

(б) Сходно ставу (ц) у наставку, Агент ће без одлагања доставити некој Страни оригинал или копију документа који је достављен Агенту за ту Страну од друге Стране. Ради избегавања сумње, Агент ће одмах проследити Даваоцима кредита било коју информацију или документе које прими у свом својству Агента од Корисника кредита.

(ц) Не доводећи у питање члан 1.5. (*Копија Потврде о преносу или Уговора о уступању*) Прилога 4 (*Услови уступања или преноса*), горњи став (б) се неће примењивати на било коју Потврду о преносу или било који Уговор о уступању.

(д) Осим када је другачије предвиђено у овом Уговору, Агент није дужан да контролише или проверава адекватност, тачност или комплетност било ког документа који проследи другој Страни.

(е) Ако Агент прими обавештење од неке Стране у вези са овим Уговором, у коме се описује Неизвршење и наводе околности које се описују као Неизвршење, Агент ће без одлагања обавестити Даваоце кредита.

(ф) Уколико Агент има сазнање о неплаћању главнице, камате, накнаде на неповучена средства или друге накнаде која се плаћа Даваоцима кредита (осим Агенту) по овом Уговору, Агент ће без одлагања обавестити Даваоце кредита.

(г) Агент ће имати само оне дужности, обавезе или одговорности које су изричито наведене у овом Уговору у ком је наведено да је Агент страна (и никакве друге се неће подразумевати).

* + 1. **Без фидуцијарних дужности**
       1. Ништа у овом Уговору не чини Агента повереником или фидуцијаром било којег другог лица.

(б) Агент неће бити обавезан да даје објашњење било којем Даваоцу кредита за било коју суму или елемент профита било које суме коју је примио на сопствени рачун.

* + 1. **Права и дискрециона права**
       1. Агент:
          1. се може ослонити на било коју изјаву, комуникацију, обавештење или документ за који сматра да је оригиналан, тачан и адекватно одобрен;
          2. може да претпостави да:

су било које инструкције које прими од Давалаца кредита или било којег од њих дате у складу са условима овог Уговора; и

(Б) осим ако прими обавештење о опозиву, да те инструкције нису опозване; и

* + - * 1. може да се ослони на потврду било ког лица:

у погледу било које чињенице или околности за коју би се оправдано могло очекивати да је позната том лицу; или

(Б) да то лице одобрава сваки посао, трансакцију, корак, радњу или ствар,

као на одговарајући доказ о томе и, у случају горњег става (A) може да претпостави да је таква потврда истинита и тачна.

(б) Агент може да претпостави (ако није примио супротно обавештење у својству агента за Даваоце кредита) да:

(i) није дошло до Неизвршења обавеза (осим ако има стварно сазнање о Неизвршењу обавеза сходно члану 19.1. (*Неплаћање*)); и

(ii) ниједно право, овлашћење или дискреционо право које било која Страна или било која група Давалаца кредита имају није искоришћено;

(ц) Агент може да ангажује, плати и ослони се на савете или услуге било којих адвоката, рачуновођа, пореских саветника, геометара и других стручних саветника или вештака у вези са овим Уговором.

(д) Не доводећи у питање општи смисао горњег става (ц) или става (е) у наставку, Агент може у било ком тренутку да ангажује и плати услуге било којих адвоката да поступају као независни правни саветници Агента (чиме се прави разлика између њих и адвоката којима упутства дају Даваоци кредита) уколико Агент, по свом разумном уверењу, сматра да је то неопходно.

(е) Агент може да се ослони на савете или услуге било којих адвоката, рачуновођа, пореских саветника, геометара или других стручних саветника или вештака (било да их добије Агент или нека друга Страна) и неће бити одговоран за било какве накнаде штете, трошкове или губитке било ког лица, било које смањење вредности или одговорности било које врсте које настану као резултат таквог ослањања Агента.

(ф) Агент може поступати у погледу овог Уговора преко својих службеника, запослених или заступника.

(г) Осим уколико овај Уговор изричито другачије предвиђа, Агент може да обелодани било којој другој Страни било које информације за које оправдано верује да их је примио као агент по овом Уговору.

(х) Изузетно од било које друге супротне одредбе у овом Уговору, Агент није дужан да изврши или пропусти да изврши било шта ако би то представљало или би по његовом разумном мишљењу могло представљати повреду било ког закона или прописа или повреду фидуцијарне дужности или обавезу чувања поверљивости.

(и) Изузетно од било које друге супротне одредбе у овом Уговору, Агент није дужан да потроши или ризикује своја властита средства или се на други начин изложи било којој финансијској одговорности приликом извршења својих дужности, обавеза или одговорности, или коришћењу било ког права, овлашћења, надлежности или дискреционог права уколико има основа да верује да му исплата таквих средстава или одговарајућег обештећења за такав ризик или одговорност нису разумно гарантовани.

* + 1. **Искључење одговорности**
       1. Без ограничавања става (б) у наставку (и не доводећи у питање било коју другу одредбу овог Уговора којом се искључује одговорност Агента), Агент неће сносити одговорност за:
          1. било коју накнаду штете, трошкове или губитке било ког лица, било које смањење вредности или одговорности било које врсте које настану као резултат предузимања или непредузимања било које радње по или у вези са овим Уговором, осим уколико их Агент директно изазове својом грубом непажњом или намерним непрописним понашањем;
          2. остваривање, или неостваривање било ког права, овлашћења, надлежности или дискреционог права које му је дато или у вези са овим Уговором или било којим другим уговором, договором или документом који је потписан у очекивању, по или у вези са овим Уговором, осим због грубе непажње или намерног непрописног понашања; или
          3. не доводећи у питање општи смисао горњих ставова (i) и (ii), за било коју накнаду штете, трошкове или губитке било ког лица, било које смањење вредности или одговорности било које врсте (укључујући, без ограничења, због немара или било које друге категорије одговорности али не укључујући било који захтев заснован на преварном понашању Агента) који настану као резултат:

било које радње, догађаја или околности која оправдано није под контролом Агента; или

(Б) општих ризика улагања у или држања имовине у било којој јурисдикцији,

укључујући (у сваком случају и без ограничења) такве накнаде штете, трошкове, губитке или смањење вредности или одговорности које су резултат: национализације, експропријације или других радњи државе; било које уредбе, ограничења у погледу валуте, девалвације или флуктуације валуте; тржишних услова који утичу на извршење или измирење трансакција или вредност имовине (укључујући и било који Случај поремећаја); прекида, изостанка или нефункционисања транспорта, телекомуникација, компјутерских услуга или система трећег лица; елементарних непогода или дејства Више силе; рата, тероризма, побуне или револуције; штрајкова или индустријског деловања.

(б) Ниједна Страна (осим Агента) не може да покрене било какав поступак против било којег службеника, запосленог или заступника Агента у погледу било ког захтева који би могла имати против Агента или у погледу било које радње или пропуста било које врсте од стране тог службеника, запосленог или заступника у вези са овим Уговором и било који службеник, запослени или заступник Агента се може ослонити на овај став (б) сходно члану 1.3. (*Права трећих страна*) и одредбама Закона о облигационим односима (Права трећих страна) из 1999. године наведеним у њима.

(ц) Агент неће бити одговоран за било које закашњење (или било које последице у вези са закашњењем) у вези са уплатом на рачун износа који треба да буде плаћен по овом Уговору од стране Агента ако је Агент предузео све неопходне кораке чим то постане практично изводљиво ради усаглашавања са прописима или процедурама пословања било ког признатог клиринг или система поравнања којег користи Агент у ту сврху.

(д) Ништа у овом Уговору не обавезује Агента да изврши:

(i) било коју проверу типа „упознај свог клијента” или друге провере у вези са било којим лицем; или

* + - * 1. било коју проверу у мери у којој било која трансакција предвиђена овим Уговором може бити незаконита за било ког Даваоца кредита или за било које Повезано друштво било ког Даваоца кредита,

у име било ког Даваоца кредита и сваки Давалац кредита потврђује Агенту да је Агент одговоран само за такве провере које се од њега захтевају да изврши и да се не може ослонити на било коју изјаву у вези са таквим проверама које је спровео Агент.

* + - 1. Не доводећи у питање било коју одредбу овог Уговора којом се искључује или ограничава одговорност Агента, било која одговорност Агента која произилази по или у вези са овим Уговором биће ограничена на износ стварног претрпљеног губитка (како се исти утврди упућивањем на датум неизвршења обавеза од стране Агента или, ако је касније, датум на који настане губитак као резултат таквог неизвршења обавеза) али без упућивања на било које специјалне услове или околности које су познате Агенту у било ком моменту које повећавају износ таквог губитка. Агент неће ни у ком случају бити одговоран за било који губитак добити, гудвила, репутације, пословних прилика или предвиђене уштеде, или за посебне, кажњиве, индиректне или последичне штете, било да је Агент био обавештен или не о могућности настанка таквог губитка или накнаде штете.
    1. **Подношење оставке од стране Агента**
       1. Агент може да поднесе оставку и именује једно од својих Повезаних друштава које послује преко канцеларије у Турској за следбеника уз достављање обавештења о томе Даваоцима кредита и Кориснику кредита.

(б) Уместо тога, Агент може да поднесе оставку тако што ће о томе доставити обавештење Даваоцима кредита и Кориснику кредита у отказном року од 30 дана, и у том случају Даваоци кредита (пошто су се посаветовали са Корисником кредита) могу да именују следбеника Агента.

(ц) Ако Даваоци кредита не именују следбеника Агентa у складу са ставом (б) горе у року од 20 дана пошто је дато обавештење о оставци, Агент који се повлачи (пошто се посаветује са Корисником кредита) може да именује следбеника Агента (који поступа преко канцеларије у Турској).

(д) Ако Агент жели да се повуче пошто је (поступајући разборито) закључио да више није прихватљиво за њега да буде агент и ако је Агент дужан да именује следбеника Агента у складу са горњим ставом (ц), Агент може (уколико закључи (поступајући разборито) да је неопходно да то учини како би убедио предложеног следбеника Агента да постане страна у овом Уговору као Агент) да се сагласи са предлогом у вези са следбеником Агента и са изменама овог члана 21. од стране Давалаца кредита и било ког другог услова овог Уговора у вези са правима и обавезама Агента доследно важећој тржишној пракси за именовање и заштиту корпоративних повереника.

(е) Агент који се повлачи ће, о свом трошку, ставити на располагање следбенику Агента сва документа и евиденције и пружити помоћ коју тај следбеник Агента може оправдано да тражи у сврхе извршавања својих функција Агента по овом Уговору.

(ф) Обавештење о оставци Агента ступа на снагу тек након именовања следбеника.

(г) По именовању следбеника, Агент који се повлачи биће ослобођен било којих даљих обавеза у погледу овог Уговора (осим његових обавеза сходно горњем ставу (е)) али ће и даље имати право на користи из члана 12.3. (*Обештећење за Агента*) и овог члана 21. (и свака накнада за заступање Агенту који се повлачи престаће да се обрачунава (и биће платива) од тог датума). Било који следбеник и свака друга Страна имаће иста права и обавезе између себе као што би их имали да је следбеник био првобитна Страна.

(х) Након консултација са Корисником кредита, Даваоци кредита могу, уз достављање обавештења Агенту, захтевати да се Агент повуче у складу са горњим ставом (б). У том случају, Агент ће поднети оставку у складу са ставом (б) горе.

* 1. ОБАВЉАЊЕ ПОСЛОВАЊА ОД СТРАНЕ ДАВАЛАЦА кредита

Ниједна одредба овог Уговора неће:

* + - 1. утицати на право било код Даваоца кредита да организује своје послове (пореске или друге) на било који начин који сматра погодним;

(б) обавезати био ког Даваоца кредита да истражује или потражује било какав кредит, отпуст, опрост или отплату који су му на располагању или износ, редослед и начин било ког потраживања; или

(ц) обавезати било ког Даваоца кредита да обелодани било коју информацију у вези са његовим пословима (пореским или другим) или обрачунима у погледу Пореза.

* 1. одредбе О подели
     1. **Плаћања Даваоцима кредита**

Ако неки Давалац кредита („**Давалац кредита који прима плаћање**”) прими или добије повраћај било ког износа од Корисника кредита осим у складу са чланом 24. (*Механизам плаћања*) („**Износ повраћаја**”) и примени тај износ да изврши плаћање које је доспело по овом Уговору, онда:

* + - 1. ће Давалац кредита који прима плаћање, у року од три (3) Радна дана, обавестити Агента о детаљима тог примања или повраћаја;

(б) ће Агент одредити да ли је примање или повраћај премашио износ који би Даваоцу кредита који прима плаћање био плаћен да примање или повраћај нису примљени или извршени од стране Агента и расподељени у складу са чланом 24. (*Механизам плаћања*), не узимајући у обзир никакав Порез који би се могао наметнути Агенту у вези са примањем, повраћајем или расподелом; и

(ц) Давалац кредита који прима плаћање ће, у року од три (3) Радна дана од захтева Агента, исплатити Агенту износ („**Заједничко плаћање**”) једнак том примању или повраћају, умањен за износ за који Агент одреди да ће му можда бити задржан од стране Даваоца кредита који прима плаћање на име његовог удела у било ком плаћању које треба да се изврши, у складу са чланом 24.6. (*Делимична плаћања*).

* + 1. **Прерасподела плаћања**

Агент ће третирати Заједничко плаћање као да је извршено од стране Корисника кредита и расподелиће га између Давалаца кредита (осим Даваоца кредита који прима плаћање) („**Даваоци кредита који учествују у подели**”) у складу са чланом 24.6 (*Делимична плаћања*) на име измирења обавеза Корисника кредита према Даваоцима кредита који учествују у подели.

* + 1. **Права Даваоца кредита који прима плаћање**

По расподели уплате коју Давалац кредита који прима плаћање прими од Корисника кредита, као између Корисника кредита и Даваоца кредита који прима плаћање, коју Агент изврши на основу члана 23.2. (*Прерасподела плаћања*), сматраће се да Корисник кредита није платио Износ повраћаја који је једнак Заједничком плаћању.

* + 1. **Преиначење прерасподеле**

Ако било који део Заједничког плаћања као примања или повраћаја од стране Даваоца кредита који прима плаћање доспе за отплату и отплати га тај Давалац кредита који прима плаћање, у том случају:

* + - 1. ће сваки Давалац кредита који учествује у подели, на захтев Агента, платити Агенту за рачун тог Даваоца кредита који прима плаћање износ једнак одговарајућем делу његовог удела у Заједничком плаћању (заједно са износом који је неопходан да се надокнади том Даваоцу кредита који прима плаћање његов удео у било којој камати на Заједничко плаћање коју је тај Давалац кредита који прима плаћање дужан да плати) („**Прерасподељени износ**”); и

(б) као између Корисника кредита и сваког релевантног Даваоца кредита који учествује у подели, сматраће се да Корисник кредита није платио износ једнак релевантном Прерасподељеном износу.

* + 1. **Изузеци**
       1. Овај члан 23. се не примењује у мери у којој Давалац кредита који прима плаћање, након што изврши било које плаћање у складу са овим чланом, не би имао важеће и извршиво потраживање у односу на Корисника кредита.

(б) Давалац кредита који прима плаћање није дужан да подели са било којим Даваоцем кредита било који износ примљен од стране Даваоца кредита који прима плаћање у виду примања или повраћаја због покретања судског или арбитражног поступка, ако:

* + - * 1. је тог другог Даваоца кредита обавестио о судском или арбитражном поступку; и
        2. је тај други Давалац кредита имао прилику да учествује у тим судским или арбитражним поступцима, али то није учинио након што је то постало изводљиво по пријему обавештења и није покренуо посебан судски или арбитражни поступак.
  1. МЕХАНИЗАМ плаћања
     1. **Плаћања Агенту**
        1. Осим како је предвиђено у члану 5.8. (*Учешће Давалаца кредита*), у члану 10. (*Накнаде*) и осим како могу захтевати Даваоци кредита у складу са чланом 24.2. (*Алтернативни модалитети плаћања*), на сваки датум када су Корисник кредита или Давалац кредита дужни да изврше плаћање по овом Уговору, Корисник кредита односно Давалац кредита (поступајући преко било ког огранка у земљи или иностранству) ће то плаћање ставити на располагање Агенту (осим ако није другачије наведено у овом Уговору) са валутом на датум доспећа у време и у новчаним средствима за које Агент наведе да су уобичајени у време измирења трансакције у релевантној валути у месту плаћања.

(б) Сходно члану 24.2 (*Алтернативни модалитети плаћања*), плаћање ће се вршити на рачун у главном финансијском центру у таквој Држави чланици учесници или у Турској и код банке коју, у сваком од случајева, наведе Агент и Агент ће обавестити Корисника кредита о томе најкасније 15 дана пре сваког Датума плаћања. Пропуст Агента да достави ту информацију неће утицати на обавезу Корисника кредита да изврши релевантна плаћања о доспећу, у складу са овим Уговором.

* + 1. **Алтернативни модалитети плаћања**

Не доводећи у питање члан 23. (*Одредбе о подели*), ако у било ком тренутку Даваоци кредита тако обавесте Корисника кредита у вези са плаћањем које је Корисник кредита дужан да изврши Агенту на основу овог Уговора у складу са чланом 24.1. (*Плаћања Агенту*), Корисник кредита уместо тога плаћа тај износ директно датом примаоцу односно датим примаоцима на датум доспећа тог плаћања по овом Уговору.

* + 1. **Расподеле које врши Агент**

Свако плаћање које Агент прими по овом Уговору за Даваоца кредита или за Корисника кредита („**Страна**”), сходно члану 24.4. (*Расподеле Кориснику кредита*) и члану 24.5. (*Повраћај средстава и авансно финансирање*) Агент ставља на располагање, чим то буде изводљиво након пријема, Страни која има право да прими плаћање у складу са овим Уговором (у случају неког Даваоца кредита, за рачун његове Канцеларије за кредитну линију), на одговарајући банковни рачун наведен у одговарајућем Захтеву за коришћење средстава (како је наведено у члану 5.4.(a)(iv) (*Попуњавање Захтева за коришћење средстава*)) (ако је то плаћање за Корисника кредита) или онако како та Страна обавести Агента најмање пет (5) Радних дана унапред, код банке коју та Страна наведе у главном финансијском центру земље те валуте (или, ако је у питању евро, у главном финансијском центру Земље чланице учеснице или у Турској, како наведе та Страна).

* + 1. **Расподеле Кориснику кредита**

Агент може (уз сагласност Корисника кредита или у складу са чланом 25. (*Пребијање*)) да примени било који износ који прими за Корисника кредита за или да плати (на датум и у валути и средствима пријема) било који износ који Корисник кредита дугује по овом Уговору или за или да купи било који износ било које валуте која ће бити тако примењена.

* + 1. **Повраћај средстава и авансно финансирање**
       1. Када неки износ треба да се плати Агенту по овом Уговору за неку другу Страну, Агент није дужан да плати тај износ тој другој Страни (или да закључи или изврши било какав повезани валутни уговор) док не буде у могућности да на своје задовољење утврди да је заиста и примио тај износ.

(б) Ако Агент плати неки износ другој Страни, а испостави се да Агент заправо није примио тај износ, та Страна којој је тај износ (или приходи било ког повезаног валутног уговора) исплаћен од стране Агента, ће на захтев рефундирати тај износ Агенту заједно са каматом на тај износ од датума плаћања до датума пријема од стране Агента, коју ће Агент обрачунати како би одразила његове трошкове новчаних средстава.

* + 1. **Делимична плаћања**
       1. Ако Агент прими плаћање које није довољно да подмири све до тада доспеле и плативе износе од стране Корисника кредита по овом Уговору, Агент то плаћање користи за подмирење обавеза Корисника кредита по овом Уговору према следећем редоследу:
          1. **прво**, за или на име пропорционалног плаћања било које накнаде за заступање која се дугује Агенту на основу члана 10.3. (*Накнада за заступање*) овог Уговора;
          2. **друго**, за или на име пропорционалног плаћања било које обрачунате и неплаћене камате, накнаде или провизије по овом Уговору;
          3. **треће**, за или на име пропорционалног плаћања доспеле и неплаћене главнице по овом Уговору; и
          4. **четврто**, за или на име пропорционалног плаћања било којих осталих доспелих и неплаћених износа по овом Уговору.

(б) Агент ће, ако тако одреде Даваоци кредита, променити редослед утврђен у ставовима (а)(ii) до (а)(iv) горе.

(ц) Горе наведени ставови (а) и (б) имају приоритет над апропријацијом уплата коју изврши Корисник кредита.

* + 1. **Без поравнања од стране Корисника кредита**

Сва плаћања која врши Корисник кредита по овом Уговору обрачунавају се и врше без (и без било каквог одбитка за) поравнања или противпотраживања.

* + 1. **Радни дани**
       1. Свако плаћање по овом Уговору које доспева на дан који није Радни дан извршиће се наредног Радног дана у истом календарском месецу (уколико постоји) или претходног Радног дана (уколико не постоји).

(б) За време било каквог продужења рока доспећа за плаћање било које главнице или неког Неплаћеног износа по овом Уговору, плаћа се камата на главницу или на Неплаћени износ по стопи која важи на првобитни датум доспећа.

* + 1. **Валута рачуна**
       1. Сходно доњим ставовима (б) и (ц), евро (ЕУР) је валута рачуна и плаћања за било који износ који треба да плати Корисник кредита по овом Уговору.

(б) Свако плаћање на име трошкова, расхода или Пореза биће извршено у валути у којој су трошкови, расходи или Порези начињени.

(ц) Сваки износ за који је предвиђено плаћање у валути која није евро биће плаћен у тој другој валути.

* + 1. **Промена валуте**
       1. Осим када је то иначе законом забрањено, ако је више од једне валуте или валутне јединице истовремено признато од стране централне банке било које земље као законита валута те земље, у том случају:
          1. свако позивање у овом Уговору на, и све обавезе које проистичу по овом Уговору везано за, валуту те земље се преводе у, или плаћају у валути или валутној јединици те земље коју одреди Агент (пошто се посаветовао са Корисником кредита); и
          2. свако превођење из једне валуте или валутне јединице у другу врши се по званичном девизном курсу који признаје та централна банка за конверзију те валуте или валутне јединице у другу, при чему Агент за кредитни аранжман (поступајући разумно) врши заокруживање на горе или на доле.

(б) Уколико дође до промене било које валуте земље, овај Уговор биће измењен и допуњен у мери у којој Агент (поступајући разумно и након консултација за Корисником кредита), одреди као потребно, тако да буде у складу са опште прихваћеним конвенцијама и тржишном праксом на европском међубанкарском тржишту и на други начин да одрази промену у валути.

* + 1. **Поремећај система платног промета и сл.**

Ако или Агент утврди (по сопственом дискреционом праву) да је наступио Случај поремећаја или Корисник кредита обавести Агента да је наступио Случај поремећаја:

* + - 1. Агент се може и ако то од њега затражи Корисник кредита, консултовати са Корисником кредита у циљу договора са Корисником кредита о изменама у функционисању или администрирању Кредитних линија које Агент сматра неопходним у датим околностима;

(б) Агент није у обавези да се консултује са Корисником кредита у вези са изменама из става (а) горе ако, по његовом мишљењу, то није изводљиво у датим околностима и, у сваком случају, нема обавезу да се сагласи са таквим изменама;

(ц) Агент се може консултовати са Даваоцима кредита у вези са изменама наведеним у ставу (а) изнад али није обавезан да то учини ако, по његовом мишљењу, то није изводљиво у датим околностима;

(д) све такве промене о којима се договоре Агент и Корисник кредита (независно од тога да ли је коначно утврђено да је наступио Случај поремећаја или не) обавезујуће су за Стране као измена (или, у зависности од случаја, одрицање од) услова овог Уговора, без обзира на одредбе члана 31. (*Измене и одрицања*);

(е) Агент није одговоран ни за какве накнаде штете, трошкова или губитака било ком лицу, или било какво умањење вредности или одговорности било које врсте (укључујући, али се не ограничавајући на непажњу, грубу непажњу или било какву другу категорију одговорности, али не укључујући било које потраживање засновано на преварном понашању Агента) насталих услед његовог предузимања или непредузимања радњи по или у вези са овим чланом 24.11; и

(ф) Агент ће обавестити Даваоце кредита о свим променама договореним у складу са ставом (д) горе.

* 1. Пребијање

Давалац кредита може извршити поравнање било које доспеле обавезе Корисника кредита по овом Уговору (у мери у којој је Давалац кредита њен стварни власник) са било којом доспелом обавезом тог Даваоца кредита према Кориснику кредита, независно од места плаћања, огранка где се врши књижење или валуте било које од тих обавеза. Ако су обавезе у различитим валутама, Давалац кредита може сваку обавезу конвертовати по тржишном девизном курсу у оквиру свог редовног пословања у сврхе поравнања.

* 1. ОБАВЕШТЕЊА
     1. **Писана комуникација**
        1. Сва комуникација која ће се обављати по или у вези са овим Уговором биће у писаној форми и, осим ако није наведено другачије, може се доставити факсом, писмом или електронском поштом или другим електронским средствима (укључујући, без ограничења, постављањем на безбедан интернет сајт) уколико Стране обавесте једна другу у писаној форми о својој адреси електронске поште и/или другим информацијама које су потребне да се омогући пренос информација на тај начин и обавестиће једна другу о било којој промени у адресама или било којим другим информацијама које шаљу, обавештењем од најмање пет (5) Радних дана унапред.

(б) Сва електронска комуникација као што је наведено у ставу (а) горе важиће само када је заиста примљена (или учињена расположивом) у читљивој форми и, у случају да такву електронску комуникацију шаље нека Страна Агенту, само ако је адресирана на начин који Агент одреди за ову сврху.

(ц) Сва електронска комуникација која постане важећа у складу са ставом (б) горе, након 17:00 часова у месту у ком Страна којој се одговарајућа комуникација шаље или ставља на располагање има адресу за потребе овог Уговора, сматраће се да постаје важећа тек следећег дана.

(д) Свако упућивање у овом Уговору на комуникацију која се шаље или прима тумачиће се тако да укључује комуникацију која је учињена расположивом у складу са овим чланом 26.1.

* + 1. **Адресе**

Поштанска адреса, број факса и адреса електронске поште (и дирекција или службеник, ако постоје, на које треба насловити комуникацију) сваке Стране, за било какву комуникацију или документ који се сачињава или доставља по или у вези са овим Уговором, су:

* + - 1. у случају Корисника кредита, она која се налази уз његов потпис у наставку;

(б) у случају сваког Даваоца кредита, она која је достављена писменим путем Агенту на датум када постане Страна или пре тог датума; и

(ц) у случају Агента, она која се налази уз његов потпис у наставку,

или било која друга адреса, број факса или адреса електронске поште, или дирекција или службеник о којима Страна може да обавести Агента (или о којима Агент може да обавести друге Стране, уколико Агент изврши измену) обавештењем од најмање од пет (5) Радних дана унапред.

* + 1. **Достављање**
       1. Сва комуникација коју једно лице врши са другим лицем или документ који једно лице достави другом лицу по или у вези са овим Уговором важиће искључиво:
          1. ако се доставља путем факса, када се прими у читљивом облику; или
          2. ако се доставља путем писма, када је послато на релевантну адресу, или пет (5) Радних дана након што је предато на пошти са плаћеном поштарином, у коверти адресираној на то лице и ту адресу,
          3. ако се доставља путем електронске поште, онда када се заправо прими (или буде на располагању) у читљивој форми;

и, ако је нека конкретна дирекција или службеник наведен као део података адресе наведених у члану 26.2. (*Адресе*), уколико је насловљен на ту дирекцију или службеника.

(б) Свака комуникација или документ који се обављају или достављају Агенту важиће тек када су заиста примљени од стране Агента и само тада ако је изричито означено да се достављају на руке дирекције или службеника назначеног у доле наведеном потпису Агента (или било које друге дирекције или службеника које за ову сврху одреди Агент).

(ц) Сва обавештења од Корисника кредита или Кориснику кредита шаљу се преко Агента.

(д) Сва комуникација или документ који се сачини или достави Кориснику кредита у складу са овим чланом сматраће се да су обављени или достављени Кориснику кредита.

(е) Сва комуникација или документ који постане важећи, у складу са ставовима (а) до (д) горе, после 17:00 часова у месту пријема важиће тек следећег дана.

* + 1. **Обавештење о адреси, броју факса и адреси електронске поште**

Пошто промени своју адресу, број факса или адресу електронске поште, Агент ће о томе одмах обавестити друге Стране.

* + 1. **Енглески језик** 
       1. Свако обавештење дато по или у вези са овим Уговором мора бити на енглеском језику.

(б) Сва друга документа која се дају по или вези са овим Уговором морају бити:

* + - * 1. на енглеском језику; или
        2. ако нису на енглеском језику, а ако то захтева Агент, морају бити праћена овереним преводом на енглески језик, у ком случају ће енглески превод бити меродаван осим уколико документ није конститутиван, законски или други званичан документ.
  1. ОБРАЧУНИ И ПОТВРДЕ
     1. **Рачуни**

У било ком парничном или арбитражном поступку који проистекне из или у вези са овим Уговором, уноси на рачуне које води Давалац кредита или Агент су *prima facie* доказ о питањима на која се односе.

* + 1. **Потврде и одлуке**

Свака потврда или одлука неког Даваоца кредита или Агента у погледу стопе или износа по овом Уговору представљају, у одсуству очигледне грешке, коначан доказ о питањима на која се односе.

* + 1. **Конвенција о утврђивању броја дана**

Свака камата, провизија или накнада која се обрачунава по овом Уговору ће се обрачунавати из дана у дан, на бази стварно протеклих дана и године од 360 дана, или, у сваком случају када се пракса на европском међубанкарском тржишту разликује, у складу са том тржишном праксом.

* 1. ПРАВА И ОБАВЕЗЕ ДаваЛАцА кредита
     + 1. Обавезе сваког Даваоца кредита по овом Уговору су солидарне. Неизвршавање од стране неког Даваоца кредита обавеза по овом Уговору не утиче на обавезе било које друге Стране по овом Уговору. Ниједан Давалац кредита није одговоран за обавезе било ког другог Даваоца кредита по овом Уговору.

(б) Права сваког Даваоца кредита по или у вези са овим Уговором представљају засебна и независна права и сваки дуг који проистекне по овом Уговору према Даваоцу кредита од Корисника кредита представља засебан и независан дуг у погледу ког Давалац кредита има право да спроведе своја права у складу са ставом (ц) у наставку. Права сваког Даваоца кредита укључују сваки дуг који се дугује том Даваоцу кредита по овом Уговору и, ради избегавања сумње, било који део износа који дугује Корисник кредита, који се односи на учешће Даваоца кредита у Кредитној линији или на улогу Агента у овом Уговору, је дуг који се дугује том Даваоцу кредита или, у случају било ког таквог износа плативог Агенту, за његов рачун, Агенту од стране Корисника кредита.

(ц) Давалац кредита и Агент могу, осим ако није изричито наведено у овом Уговору, одвојено спроводити своја права по или у вези са овим Уговором.

* 1. ДЕЛИМИЧНО НЕВАЖЕЊЕ

Ако, у било ком тренутку, било која одредба овог Уговора буде или постане незаконита, неважећа или неизвршива у било ком погледу, по било ком закону у било којој надлежности, то неће ни на који начин утицати на, нити ће умањити законитост, важење или извршивост преосталих одредби, ни законитост, важење или извршивост такве одредбе по закону у било којој другој надлежности.

* 1. ПРАВНа средства И ОДРИЦАЊА

Никакав пропуст да остваре нити закашњење у остваривању, од стане Даваоца кредита или Агента, било ког права или правног средства по овом Уговору неће се тумачити као одрицање од тог права или правног средства нити представљати опредељење да се потврди овај Уговор. Никако опредељење о потврђивању овог Уговора од стране било ког Даваоца кредита није пуноважно ако није у писаном облику. Никакво појединачно или делимично остваривање било ког права или правног средства не спречава даље или друго остваривање или остваривање било ког другог права или правног средства. Права и правна средства предвиђена овим Уговором су кумулативна и не искључују ниједно друго право или правно средство предвиђено законом.

* 1. ИЗМЕНЕ И ОДРИЦАЊА
     1. **Потребне сагласности** 
        1. Сходно члану 31.2. (*Остали изузеци*), било која одредба овог Уговора може се мењати или може доћи до одрицања од исте искључиво уз сагласност Давалаца кредита и Корисника кредита и свака таква измена или одрицање ће бити обавезујући за све Стране.

(б) Агент може да спроведе, у име Давалаца кредита, било коју измену или одрицање дозвољено овим чланом 31.

(ц) Став (ц) члана 1.7. (*Пропорционално измирење камате*) Прилога 4 (*Услови уступања или преноса*) се примењује на овај члан 31.

* + 1. **Остали изузеци**

Измена или одрицање које се односи на права или обавезе Агента (у његовом својству као таквом) се не може спровести без сагласности Агента.

* 1. Поверљиве информације
     1. **Поверљивост**

Сваки Давалац кредита је сагласан да све Поверљиве информације држи у тајности и да их не открива никоме, осим у мери у којој је то дозвољено чланом 32.2. (*Обелодањивање Поверљивих информација*), и да обезбеди да све Поверљиве информације буду заштићене безбедносним мерама и степеном бриге коју би применио на сопствене поверљиве информације.

* + 1. **Обелодањивање Поверљивих информација**

Сваки Давалац кредита може обелоданити:

* + - 1. било коме од својих Повезаних друштава и било коме од својих или њихових службеника, директора, запослених, стручних саветника, ревизора, партнера и Заступника оне Поверљиве информације које тај Давалац кредита сматра примереним, ако је свако лице коме те Поверљиве информације треба дати у складу са овим ставом (а) написмено обавештено о њиховом поверљивом карактеру и о томе да неке или све од тих Поверљивих информација могу били ценовно осетљиве информације, с тим да таква обавеза обавештавања не постоји ако прималац подлеже професионалној обавези чувања поверљивости информација или је иначе обавезан захтевом поверљивости у погледу Поверљивих информација;

(б) било ком лицу:

* + - * 1. коме (или преко кога) уступа или преноси (или може евентуално уступити или пренети) сва или нека од својих права и/или обавеза по овом Уговору или које наследи (или које може евентуално да наследи) као Агент и, у сваком случају, било ком од Повезаних друштава, Заступника и стручних саветника тог лица;
        2. са којим (или преко кога) закључује (или може евентуално закључити), било директно или индиректно, било какво подучешће у вези са овим Уговором и/или Корисником кредита или било какву другу трансакцију на основу које се врше плаћања или се могу вршити плаћања упућивањем на овај Уговор и/или Корисника кредита, као и било ком Повезаном друштву, Заступницима и стручним саветницима тог лица;
        3. које је именовао било који Давалац кредита или лице на које се примењује горњи став (б) (i) или (ii) да у његово име прима преписку, обавештења, информације или документе достављене у складу са овим Уговором;
        4. које инвестира или на други начин финансира (или које може евентуално инвестирати или на други начин финансирати), директно или индиректно, неку трансакцију наведену у горњем ставу (б) (i) или (б) (ii);
        5. коме се информација мора открити или њено откривање захтева било који надлежни суд или било који државни, банкарски, порески или други регулаторни орган или слично тело, правила релевантне берзе или на основу било ког меродавног права или прописа;
        6. коме се информација мора открити у вези са неким судским, арбитражним, управним или другим истрагама, поступцима или споровима или у те сврхе;
        7. којем или у чију корист тај Давалац кредита зарачунава, уступа или на други начин успоставља Терет (или може то учинити) у складу са чланом 1.6. (*Обезбеђење на правима Давалаца кредита*) Прилога 4 (*Услови уступања и преноса*);
        8. које је Страна; или
        9. уз сагласност Корисника кредита;

у сваком случају, те Поверљиве информације које Давалац кредита сматра примереним:

у погледу горњих ставова (б)(i), (б)(ii) и (б)(iii), ако је лице коме треба пренети Поверљиве информације дало Изјаву о поверљивости, с тим да не постоји обавеза давања Изјаве о поверљивости ако је прималац стручни саветник и подлеже професионалним обавезама чувања поверљивости Поверљивих информација;

(Б) у погледу горњег става (б)(iv), ако је лице коме треба пружити Поверљиве информације дало Изјаву о поверљивости или је на други начин обавезано захтевима поверљивости у погледу Поверљивих информација које прима и обавештено је да неке или све од тих Поверљивих информација могу бити ценовно осетљиве информације;

(Ц) у погледу горњих ставова (б)(v), (б)(vi) и (б)(vii), ако је лице коме се дају Поверљиве информације обавештено о њиховој поверљивој природи и о томе да неке или све од тих Поверљивих информација могу бити ценовно осетљиве, с тим што не постоји обавеза таквог информисања ако, по мишљењу тог Даваоца кредита, то није изводљиво у датим околностима; и

(ц) било ком лицу које је именовао тај Давалац кредита или лице на које се примењује горњи став (б)(i) или (б)(ii) за пружање једне или више услуга администрације или салдирања овог Уговора, укључујући али не ограничавајући се на трговање учешћима у погледу овог Уговора, такве Поверљиве информације које се морају обелоданити како би се том пружаоцу услуга омогућило да пружа услуге из овог става (ц), ако је пружалац услуге коме треба дати Поверљиве информације закључио уговор о поверљивости суштински у облику Типске изјаве о поверљивости Удружења тржишта кредита за коришћење са пружаоцима услуга администрације/салдирања или такав други облик изјаве о поверљивости о коме се договоре Корисник кредита и тај Давалац кредита; и

(д) било којој рејтинг агенцији (укључујући њене стручне саветнике) оне Поверљиве информације које се морају обелоданити како би се тој рејтинг агенцији омогућило да обавља своје уобичајене послове утврђивања рејтинга у вези са овим Уговором и/или Корисником кредита ако је рејтинг агенција којој треба дати Поверљиве информације обавештена о њиховој поверљивој природи и о томе да неке или све те Поверљиве информације могу бити ценовно осетљиве.

* + 1. **Целовитост споразума**

Овај члан 32. представља целокупан споразум између Страна у вези са обавезама Давалаца кредита по овом Уговору у погледу Поверљивих информација и замењује све претходне споразуме, било изричите или прећутне, у погледу Поверљивих информација.

* + 1. **Обавештавање о обелодањивању**

Сваки Давалац кредита је сагласан (у мери у којој то дозвољавају закон и прописи) да обавести Корисника кредита:

* + - 1. о околностима у којима су Поверљиве информације обелодањене у складу са ставом (б) (v) члана 32.2 (*Обелодањивање Поверљивих информација*) изузев ако је то обелодањивање извршено неком од лица наведених у том ставу током обављања њихове уобичајене надзорне или регулаторне функције; и

(б) када сазна да је Поверљива информација откривена кршењем овог члана 32.

* + 1. **Трајне обавезе**

Обавезе из овог члана 32. су трајне и нарочито настављају да важе и обавезујуће су за сваког Даваоца кредита у периоду од дванаест месеци од датума који наступи раније од:

* + - 1. датума када сви износи које Корисник кредита треба да плати на основу или у вези са овим Уговором буду у целини плаћени и све Преузете обавезе су отказане или на други начин престале да буду расположиве; и

(б) датума када тај Давалац кредита престане да буде Давалац кредита.

* 1. ПРИМЕРЦИ

Овај Уговор може да се сачинити у било ком броју примерака, од којих ће сваки представљати оригинал, а сви заједно ће чинити један исти документ.

* 1. МЕРОДАВАН ЈЕЗИК

Мада се овај Уговор може превести на српски, српска верзија овог Уговора је само у информативне сврхе. У случају било каквог сукоба или недоследности између енглеске и српске језичке верзије овог Уговора или било каквог спора у погледу тумачења било које одредбе у енглеској или српској верзији овог Уговора, енглеска верзија овог Уговора ће важити и питања тумачења ће се решавати искључиво позивањем на енглеску језичку верзију.

* 1. МЕРОДАВНО ПРАВО

Овај Уговор се регулише у складу са енглеским правом.

* 1. Арбитража
     1. **Арбитража**

Сходно члану 36.4. (*Опција Агента*), сваки спор који настане по или у вези са овим Уговором (укључујући спор који се тиче постојања, важења или престанка овог Уговора („**Спор**”) упућују се и биће коначно решени арбитражом у складу са Правилима о арбитражи Међународног арбитражног суда у Лондону (LCIA) („**Правила**”).

* + 1. **Формирање арбитражног већа, седиште и језик арбитраже**
       1. Арбитражно веће чине три арбитра. Тужилац/тужиоци, без обзира на њихов број, именују заједно једног арбитра; туженик/туженици, без обзира на њихов број, именују заједно другог арбитра, а трећег арбитра (који ће поступати као председавајући) именују арбитри које су именовали тужилац/тужиоци и туженик/туженици или, ако се не постигне договор о трећем арбитру у року од 10 дана од именовања другог арбитра, LCIA суд (како је дефинисано Правилима).

(б) Седиште арбитраже је у Лондону, Енглеска.

(ц) Језик арбитраже је енглески.

* + 1. **Прибегавање судовима**

У сврхе арбитраже у складу са овим чланом 36. (*Арбитража*), Стране се одричу сваког права на захтев за утврђивање прелиминарног правног основа или на жалбу на утврђени правни основ у складу са чл. 45. и 69. Закона о арбитражи из 1996. године.

* + 1. **Опција Агента**

Пре него што Даваоци кредита поднесу, зависно од случаја, Захтев за арбитражу или Одговор (у сваком случају, како је дефинисано Правилима), Агент може (а мора, ако је добио такво упутство од Давалаца кредита), писаним обавештењем свим другим Странама захтевати да се сви Спорови или конкретан Спор решавају пред судом. Ако Агент дâ такво обавештење, Спор на који се то обавештење односи решаваће се у складу са чланом 36. (*Надлежност енглеских судова*).

* 1. НАДЛЕжност ЕНГЛЕСКИХ СУДОВА

Уколико Агент изда обавештење сходно члану 36.4. (*Опција Агента*), примењиваће се одредбе овог члана 37.

* + 1. **Надлежност** 
       1. Енглески судову имају искључиву надлежност за решавање било каквог Спора.

(б) Стране су сагласне да су судови Енглеске најподеснији и да највише одговарају за решавање било каквог Спора и да се сходно томе ниједна Страна неће томе успротивити.

(ц) Без обзира на горњи став (а), ниједан Давалац кредита неће бити спречен да предузме поступак у погледу Спора пред било којим другим надлежним судом. У мери у којој то закон дозвољава, Даваоци кредита могу да воде истовремене поступке у више јурисдикција.

* + 1. **Достава писмена**
       1. Не доводећи у питање било који други начин пријема писмена које било који меродавни закон допушта, Корисник кредита:
          1. неопозиво именује Амбасаду Републике Србије у Лондону за свог заступника за доставу писмена у вези са било којим поступком пред енглеским судовима у вези са овим Уговором; и
          2. сагласан је да пропуст заступника за доставу докумената да обавести Корисника кредита неће учинити конкретни поступак неважећим.

(б) Ако било које лице именовано за заступника за доставу писмена није из било ког разлога у могућности да поступа као заступник за доставу писмена, Корисник кредита мора одмах (а у сваком случају у року од 30 дана након таквог догађаја) да именује другог заступника под условима који су прихватљиви за Агента. Уколико то пропусти, Агент може да именује другог заступника у ову сврху и да о томе обавести Корисника кредита.

* 1. Одрицање од имунитета
     1. **Одрицање од имунитета**
        1. Корисник кредита се генерално одриче свих имунитета које он или његова имовина или приходи могу имати у било којој јурисдикцији, укључујући имунитет у погледу:
           1. одобравања било каквог предлога за привремену меру или налога за одређено извршење или за повраћај имовине или прихода; и
           2. питања било ког процеса против његове имовине или прихода ради извршења пресуде или, у случају тужбе *in rem*, ради заплене, задржавања или продаје било које његове имовине и прихода.

(б) Корисник кредита је сагласан да у сваком поступку у Енглеској ово одрицање има најширу област примене коју допушта енглески Закон о имунитету државе из 1978. године и да је ово одрицање намењено да буде неопозиво за сврхе енглеског Закона о имунитету државе из 1978. године.

(ц) Горе наведено одрицање се не примењује на непокретности које (i) користи дипломатска, конзуларна или специјална мисија или мисије међународних организација или међународних конференција Републике Србије, или (ii) су војне природе и под контролом су неког војног органа Републике Србије, или (iii) која је друга имовина Републике Србије која је изузета од извршења по закону или међународним споразумима.

* 1. Услови за СТУПАЊЕ НА СНАГУ
     + 1. Овај Уговор ступа на снагу након испуњења следећих услова:
          1. да су овај Уговор уредно потписали Даваоци кредита, Агент и Корисник кредита; и
          2. да је Агент примио у форми и садржају задовољавајућим за Даваоце кредита и најкасније до 1. фебруара 2020. године („**Крајњи рок**”):

примерак Службеног гласника Републике Србије у коме је објављен закон о потврђивању овог Уговора у Народној скупштини Републике Србије; и

(Б) обавештење Корисника кредита да је на снагу ступио Анекс 1. Уговора између Владе Републике Србије и Владе Републике Турске о сарадњи у области инфраструктурних пројеката од 14. јуна 2019. године; и

(Ц) правно мишљење српског Министарства правде у вези са овим Уговором.

(б) Агент ће написмено обавестити Корисника кредита чим се увери да су услови за ступање на снагу из горњег става (а) примљени на или пре Крајњег рока у форми и садржају задовољавајућим за Даваоце кредита и да је датум ступања на снагу овог Уговора („**Датум ступања на снагу**”) датум наведен у обавештењу које Агент достави Кориснику кредита.

(ц) У случају да овај Уговор не ступи на снагу пре Крајњег рока, Даваоци кредита неће имати никакву обавезу по овом Уговору и Даваоци кредита ће имати право (по њиховом дискреционом праву) да преиспитају услове и одредбе под којима би били спремни да понуде Кредитне линије.

**Овај Уговор су Стране потписале на датум наведен на почетку овог Уговора.**

ПРИЛОГ 1 Дефиниције и тумачења

Део 1 Дефиниције

„**Повезано друштво**” означава, у односу на неко лице, сва лица која директно или индиректно контролишу то лице, под контролом су или под заједничком контролом са тим лицем, при чему контрола може подразумевати овлашћење за управљање, уговор или удео у капиталу.

1. „**Уговор о уступању**” означава уговор суштински у форми која је утврђена у Прилогу 6 (*Образац уговора о уступању*) или у другом облику о коме се међусобно договоре релевантни уступилац и прималац;
2. „**Овлашћење**” означава овлашћење, сагласност, одобрење, решење, лиценцу, изузеће, поднесак, оверу јавног бележника или регистрацију;
3. „**Период расположивости**” има значење које је том појму дато у члану 5.1(а) (*Период расположивости*);
4. „**Расположива кредитна линија**” означава, у погледу неке Кредитне линије, укупан износ у датом тренутку Преузете обавезе по расположивој кредитној линији сваког Даваоца кредита у погледу такве Кредитне линије.
5. „**Преузета обавеза по расположивој кредитној линији**” означава у погледу сваке Кредитне линије Преузету обавезу по Кредитној линији неког Даваоца кредита, умањену за:
   1. износ учешћа тог Даваоца кредита у неизмиреним Траншама по тој Кредитној линији; и

(б) у односу на свако предложено Коришћење, износ учешћа тог Даваоца кредита у Траншама које треба да буду одобрене на или пре предложеног Датума коришћења.

1. „**Трошкови превременог плаћања кредита**” означава износ (ако постоји) за који:
   1. камата коју је Давалац кредита требало да прими за период од датума пријема целокупног или дела свог учешћа у Транши или Неплаћеног износа до последњег дана текућег Каматног периода у вези са том Траншом или тим Неплаћеним износом, да су примљени износ главнице или Неплаћени износ плаћени последњег дана тог Каматног периода;

премашује:

(б) износ који би тај Давалац кредита могао добити депоновањем износа једнаког износу главнице или Неплаћеном износу, који Давалац кредита прими, код водеће банке на рок који почиње да тече наредног Радног дана након примања или повраћаја и завршава се последњег дана текућег Каматног периода.

1. „**Радни дан**” означава дан (осим суботе и недеље) када су банке отворене за редовно пословање у Београду, Србија, Бечу, Аустрија, Бахреину и Истанбулу, Турска и који је TARGET дан.

„**Поверљиве информације**” означавају све информације у вези са Корисником кредита, овим Уговором или Кредитним линијама које Давалац кредита сазна у својству Даваоца кредита или да би постао Давалац кредита или које Давалац кредита или Агент приме у вези са овим Уговором или Кредитним линијама или да би постали Давалац кредита или Агент по овом Уговору или Кредитним линијама од:

* 1. Корисника кредита или неког од његових саветника; или

(б) другог Даваоца кредита, ако те информације Давалац кредита прибави непосредно или посредно од Корисника кредита или неког од његових саветника,

у било ком облику и обухватају информације дате усмено и сваки документ, електронску датотеку, или било који други начин приказивања или бележења информација који садрже такве информације или су из тих информација изведене или копиране, али не обухвата информације које:

* + 1. јесу или постану јавне информације, осим ако је то непосредна или посредна последица повреде члана 32. (*Поверљиве информације*) од стране неког Даваоца кредита; или
    2. које приликом њиховог достављања Корисник кредита или неки од његових саветника писмено означи као информације које нису поверљиве; или
    3. које су биле познате том Даваоцу кредита пре датума када му је та информација откривена у складу са горе наведеним ставом (а) или (б), или које је тај Давалац кредита законито прибавио након тог датума из извора који, према сазнањима тог Даваоца кредита, у оба случаја, према сазнању Даваоца кредита, није те информације прибавио кршењем обавезе чувања поверљивости, и иначе не подлежу тој обавези.

1. „**Изјава о поверљивости**” означава изјаву о чувању поверљивости суштински у облику који препоручује Удружење тржишта кредита или у другом облику о коме се међусобно договоре Корисник кредита и Агент.
2. „**Неизвршење**” означава Случај неизвршења или било који случај или околност из члана 18. (*Случајеви неизвршења*) који би (истеком периода почека, давањем обавештења, доношењем одлуке по овом Уговору или било којом комбинацијом напред наведеног) представљали Случај неизвршења;
3. „**Случај поремећаја**” означава неки од следећих догађаја или оба:
   1. битан поремећај оних система плаћања или комуникације или оних финансијских тржишта која, у сваком случају, морају да раде да би се извршила плаћања у вези са Кредитним линијама (или да би се на други начин извршиле трансакције предвиђене овим Уговором), а тај поремећај није изазвала ниједна од Страна, нити је под контролом било које Стране; или

(б) настанак другог догађаја који доводи до поремећаја (техничке или системске природе) у пословима јавних финансија или платног промета једне Стране који ту или било коју другу Страну спречава да:

* + 1. извршава своје обавезе плаћања по овом Уговору; или
    2. комуницира са другим Странама у складу са условима овог Уговора,

а који (у било којем од тих случајева) није изазвала Страна чије је пословање поремећено, нити на њега може да утиче;

„**Датум ступања на снагу**” има значење дато том термину у ставу (б) члана 39. (*Услови за ступање на снагу*).

1. „**Терет**” означава:
   1. хипотеку, оптерећење, залогу, заложно право или други терет којим се обезбеђује обавеза неког лица;

(б) било какав аранжман на основу којег се новац или потраживања или корист банке или неког другог рачуна могу искористити, пребити или помоћу комбиновања рачуна употребити да би се извршило плаћање износа који се дугују или које треба платити неком лицу; и/или

(ц) неку другу врсту преференцијалног аранжмана (укључујући аранжмане за пренос и задржавање власништва) са сличним дејством;

1. „**Инжењер Пројекта**” означава:
   1. у односу на Пројекат 1, лице именовано у складу са Комерцијалним уговором 1 да поступа у својству инжењера за сврхе Комерцијалног уговора 1 или било које друго лице именовано да поступа у својству инжењера у складу са Комерцијалним уговором 1; и

(б) у односу на Пројекат 2, лице именовано у складу са Комерцијалним уговором 2 да поступа у својству инжењера за сврхе Комерцијалног уговора 2 или било које друго лице именовано да поступа у својству инжењера у складу са Комерцијалним уговором 2.

„**Животна средина**” јесу људи, животиње, биљке и сви остали живи организми, укључујући еколошке системе којима припадају и следеће средине:

(а)  ваздух (укључујући, без ограничења, ваздух у природним или вештачким структурама, било изнад или испод земље);

(б) вода (укључујући, без ограничења, територијалне, обалске и континенталне воде, воде испод или унутар земљишта и воде у одводима и канализацији); и

(ц) земља (укључујући, без ограничења, земљу под водом);

1. „**Еколошка тужба**” јесте свака тужба, поступак, званично обавештење или истрага од стране било ког лица у погледу било ког Закона о заштити животне средине.
2. „**Закон о заштити животне средине**” јесу сви меродавни закони или прописи који се односе на:
   1. загађење или заштиту Животне средине;

(б) услове радног места; или

(ц) производњу, руковање, складиштење, коришћење, ослобађање или изливање било које супстанце која, самостално или у комбинацији са било којом другом супстанцом, може да изазове штету Животној средини, укључујући, без ограничења, сваки отпад;

1. „**Унос капитала**” означава капиталне трошкове које финансира Корисник кредита из сопствених извора и који су ближе описани у Инвестиционом буџету за сваки Пројекат у износу од најмање двадесет (20) процената од сваке уговорне цене како је дефинисана у релевантном Комерцијалном уговору;
2. „**Случај неизвршења**” значи било који догађај или околност који су наведени у члану 18. (*Случајеви неизвршења*).
3. „**Спољни дуг**” означава сваки дуг који је платив:
   1. у валути или упућивањем на валуту која за сада није законска валута Републике Србије; и/или

(б) субјекту који није српски.

**„€**”, „**ЕУР**” и „**евро**” је јединствена валута Држава чланица учесница.

1. „**Канцеларија за кредитну линију**” значи канцеларија или канцеларије које неки Давалац кредита написмено назначи Агенту на дан или пре датума када постане Давалац кредита (или након тог датума, писаним обавештењем у року од најмање пет (5) Радних дана) као канцеларију односно канцеларије преко којих ће извршавати своје обавезе по овом Уговору.
2. „**Виша сила**” означава изузетне догађаје или околности, укључујући без ограничења, следеће:
   1. контаминација ратном муницијом, експлозивним материјалима, јонизујућим зрачењем или радиоактивношћу;

(б) елементарне непогоде и природне катастрофе (попут земљотреса, урагана, поплава, тајфуна или вулканске активности);

(ц) рат, непријатељства (било да је рат проглашен или не), инвазија, дејство страних непријатеља и материјалне промене у захтевима националне одбране;

(д) чињење или пропуштање српског или наднационалног органа са обавезујућим законским овлашћењем;

(е) побуна, тероризам, револуција, устанак, војна или узурпирана власт и грађански рат; и/или

(ф) побуна, немири, нереди, штрајк или обустава рада од стране лица која нису запослени и подизвођачи Корисника кредита,

1. уколико су задовољени следећи услови:
   1. да су изван контроле Корисника кредита;

(б) да Корисник кредита није у разумној мери могао да се осигура против дејства Више силе пре закључења овог Уговора;

(ц) да када настану, да их Корисник кредита оправдано не може избећи или превазићи; и

(д) да се суштински не могу приписати Даваоцима кредита.

1. „**Каматни период**” значи, у вези са неком Траншом, сваки период који је утврђен у складу са чланом 9. (*Каматни периоди*) и, у вези са Неплаћеним износом, сваки период који је утврђен у складу са чланом 8.3. (*Затезна камата*);
2. „**Инвестициони буџет**” значи:
   1. у односу на Пројекат 1, 24.000.000 ЕУР; и

(б) у односу на Пројекат 2, 250.000.000 ЕУР,

1. у сваком случају, укључујући преглед где су наведене најважније компоненте и динамика улагања и где се виде кључне тачке сваког Пројекта и динамика плаћања;
2. “**Давалац кредита**” значи:
   1. сваки првобитни Давалац кредита (и било који од његових огранака у земљи или иностранству); и

(б) било која банка, финансијска институција, удружење, фонд или други субјекат који је постао Страна као **Давалац кредита** у складу са чланом 19. (*Измене Давалаца кредита*),

1. који у сваком случају није престао да буде Страна као таква у складу са условима из овог Уговора;
2. „**Кредитна линија**” значи и Кредитна линија 1 и Кредитна линија 2.
3. „**Преузета обавеза по Кредитној линији**” значи и Преузета обавеза по Кредитној линији 1 и Преузета обавеза по Кредитној линији 2;
4. „**Кредитна линија 1**” значи кредитна линија са одређеном рочношћу у еврима која је стављена на располагање по овом Уговору као што је описано у члану 2.1.(а) овог Уговора;
5. „**Преузета обавеза по Кредитној линији** **1**” има значење које је том термину дато у члану 2.1. (*Кредитне линије*) и у односу на сваког Даваоца кредита на датум овог Уговора означава износ, изражен у еврима, учешћа тог Даваоца кредита у Кредитној линији 1, као што следи:
6. **Име даваоца кредита Преузета обавеза по Кредитној линији 1**
7. Denizbank A.Ş., (огранци у земљи 9.600.000 ЕУР
8. и иностранству, укључујући
9. огранак у Бахреину)
10. T.C. Ziraat Bankasi A.Ş., (огранци у земљи 9.600.000 ЕУР

и иностранству, укључујући

огранак у Бахреину)

**Укупно:** 19.200.000 ЕУР

и у односу на било ког другог Даваоца кредита, износ у еврима било које Преузете обавезе по Кредитној линији 1 која му је пренета по овом Уговору, у мери у којој није отказана, умањена или пренета од стране тог другог Даваоца кредита по овом Уговору.

1. „**Транша по Кредитној линији** **1**” значи транша која је исплаћена или ће бити исплаћена по Кредитној линији 1 или неизмирени износ главнице по тој транши у датом тренутку;
2. „**Кредитна линија 2**” значи Кредитна линија са одређеном рочношћу у еврима која је стављена на располагање по овом Уговору као што је описано у члану 2.1.(б) овог Уговора;
3. „**Преузета обавеза по Кредитној линији** **2**” има значење које је том термину дато у члану 2.1. (*Кредитне линије*) и у односу на сваког Даваоца кредита на датум овог Уговора означава износ, изражен у еврима, учешћа таквог Даваоца кредита у Кредитној линији 2, као што следи:
4. **Име Даваоца кредита Преузета обавеза по Кредитној линији 2**
5. Denizbank A.Ş., 100.000.000 ЕУР
6. (огранци у земљи и иностранству
7. укључујући огранак у Бахреину)
8. T.C. Ziraat Bankasi A.Ş.,
9. (огранци у земљи и иностранству
10. укључујући огранак у Бахреину) 100.000.000 ЕУР
11. **Укупно:** 200.000.000 ЕУР
12. и у односу на било ког другог Даваоца кредита, износ у еврима било које Преузете обавезе по Кредитној линији 2 која му је пренета по овом Уговору, у мери у којој није отказана, умањена или пренета од стране тог другог Даваоца кредита по овом Уговору.
13. „**Транша по Кредитној линији 2**” значи транша која је исплаћена или ће бити исплаћена по Кредитној линији 2 или неизмирени износ главнице по тој транши у датом тренутку;
14. „**Крајњи рок**” има значење које је дато том термину у ставу (а) (ii) члана 39 (*Услови за ступање на снагу*)
15. „**Битно негативан утицај**” значи према разумном мишљењу Давалаца кредита:
    1. битно негативно дејство на:
       1. способност Корисника кредита да изврши своје обавезе у складу са овим Уговором; и/или
       2. законитост, важење или извршивост овог Уговора или права и правних средстава Давалаца кредита по овом Уговором; или

(б) материјално погоршање финансијских, политичких, економских, тржишних или других сличних услова или изгледа Корисника кредита;

1. „**Министарство грађевинарства**” означава Министарство грађевинарства, саобраћаја и инфраструктуре Републике Србије или било ког његовог следбеника;
2. „**Месец**” значи период који почиње једног дана у календарском месецу а завршава на нумерички одговарајући дан у следећем календарском месецу, изузев што:
   1. (сходно доњем ставу (ц)) уколико нумерички одговарајући дан није Радни дан, тај период ће се завршити следећег Радног дана у оном календарском месецу у коме тај период треба да се заврши, уколико постоји, или уколико не постоји, на први претходни Радни дан;

(б) уколико не постоји нумерички одговарајући дан у календарском месецу у коме тај период треба да се заврши, тај период ће се завршити последњег Радног дана у том календарском месецу; и

(ц) уколико Каматни период почиње последњег Радног дана у календарском месецу, тај Каматни период ће се завршити последњег Радног дана у календарском месецу у коме тај Каматни период треба да се заврши;

Горња правила ће се примењивати само на последњи Месец било ког периода;

1. „**Нови давалац кредита**” има значење које је том термину дато у члану 19. (*Промене Давалаца кредита*);
2. „**Држава чланица учесница**” значи било која земља чланица Европске уније чија је законита валута евро у складу са законима Европске уније који се односе на Економску и Монетарну унију;
3. „**Стране**” означавају стране у овом Уговору, а „**Страна**” значи било која од њих;
4. „**Датум плаћања**” значи 30. април и 31. октобар сваке календарске године и сваки Датум престанка сваке Кредитне линије. Ако, међутим, неки такав датум није Радни дан, Датум плаћања ће уместо тога бити следећи Радни дан у том календарском месецу (уколико постоји) или претходни Радни дан (уколико не постоји)
5. „**Дозвољени терет**” означава:
   1. сваки Терет који је написмено обелодањен Даваоцима кредита пре потписивања овог Уговора и којим су обезбеђени само неизмирени дугови на датум овог Уговора; и/или

(б) сваки Терет на било којој имовини Корисника кредита као обезбеђење за било који Спољни дуг Корисника кредита ако су обавезе Корисника кредита по овом Уговору претходно (или у року који Даваоци кредита могу дозволити) обезбеђене једнако и равномерно, на начин прихватљив за Даваоце кредита, таквим теретом на истој имовини или другим обезбеђењем прихватљивим за Даваоце кредита.

1. „**Пројектна документација**” значи:
   1. Меморандум о разумевању закључен између Министарства грађевинарства и TAŞYAPI İnşaat Taahhüt Sanayi Ve Ticaret A.Ş 6. маја 2018. године;

(б) Оквирни уговор закључен између Владе Републике Србије и TAŞYAPI İnşaat Taahhüt Sanayi Ve Ticaret A.Ş у погледу сарадње у области инфраструктурних пројеката од 21. септембра 2018. године;

(ц) Комерцијални уговор 1;

(д) Комерцијални уговор 2;

(е) било која документа којима се мењају, допуњују или замењују горе наведена документа.

1. „**Поновљене изјаве**” означава сваку од изјава датих у члану 15. (*Изјаве*);
2. „**Заступник**” означава сваког представника, агента, руководиоца, администратора, именовано лице, пуномоћника, повереника или депозитара.
3. „**Територија под санкцијама**” означава земљу, регион или територију која подлеже Санкцијама у оквиру земље, региона или територије;
4. „**Санкције**” означавају законодавне економске или финансијске санкције, прописе, трговински ембарго или друге рестриктивне мере које су донете, усвојене, спроведене и/или реализоване с времена на време од стране (и укључујући преко било ког надлежног Органа за санкције):
   1. Уједињених нација;

(б) Европске уније; и/или

(ц) Организације за европску безбедност и сарадњу (ОЕБС).

1. „**Орган за санкције**” значи било која агенција или лице које је прописно именовано, опуномоћено или овлашћено да донесе, управља, спроведе и/или реализује Санкције, укључујући (без ограничења):
   1. Савет безбедности Уједињених нација;

(б) Европску унију; и/или

(ц) Организацију за европску безбедност и сарадњу (ОЕБС).

1. „**Листа санкција**” значи било која листа одређених циљева санкција коју води Орган за санкције с времена на време, укључујући (без ограничења) на Датум ступања на снагу, Консолидовану листу лица, група и субјеката који подлежу финансијским санкцијама ЕУ;
2. „**Лице ограничено санкцијама**” значи лице које:
   1. је наведено на Листи санкција, или је у директном или индиректном власништву, или је на други начин под контролом, у смислу обима релевантних Санкција, једног или више лица наведених на Листи санкција;

(б) се налази или је резидент или је укључено или организовано у складу са законима Територије под санкцијама; или

(ц) на други начин подлеже Санкцијама;

1. „**TARGET2**” значи Трансевропски аутоматски систем експресног трансфера бруто плаћања у реалном времену који користи јединствену заједничку платформу и који је покренут 19. новембра 2007. године.
2. „**TARGET дан**” значи било који дан на који је TARGET2 отворен за измирење плаћања у еврима.
3. „**Порез**” значи било који порез, намет, дажбина или друга накнада или задржавање сличне природе (укључујући било коју казну или камату која се плаћа у вези са било којим неплаћањем или одлагањем плаћања истих).
4. „**Датум престанка**” значи:
   1. у односу на Кредитну линију 1, датум који пада сто четрдесет четири (144) месеца од Датума ступања на снагу; и

(б) у односу на Кредитну линију 2, датум који пада сто педесет (150) месеци од Датума ступања на снагу;

1. „**Транше**” значе заједно Транше Кредитне линије 1 и Транше Кредитне линије 2, а „**Транша**” значи свака од њих;
2. „**Потврда о преносу**” значи потврда која је у значајној мери у форми наведеној у Прилогу 5 (*Образац Потврде о преносу*) или у било којој другој форми коју усагласе Агент и Корисник кредита.
3. „**Датум преноса**” значи, у односу на уступање или пренос, дан који је каснији од:
   1. предложеног Датума преноса наведеног у релевантном Уговору о уступању или Потврди о преносу; и

(б) датума на који Агент потпише релевантни Уговор о уступању или Потврду о преносу;

1. „**Турска**” означава Републику Турску (*Türkiye Cumhuriyeti*);
2. „**Неплаћени износ**” значи било који износ који доспева и платив је али није плаћен од стране Корисника кредита по овом Уговору;
3. „**Коришћење средстава**” значи коришћење средстава из Кредитне линије.
4. „**Датум коришћења**” је датум Коришћења, који представља датум када се одобрава одговарајућа Транша;
5. „**Захтев за коришћење**” је обавештење суштински у облику утврђеном у Прилогу 3 (*Образац* *Захтева за коришћење*).
6. „**ПДВ**” значи:
   1. било који порез наметнут у складу са Законом о порезу на додату вредност („Службени гласник Републике Србије”, бр. 84/2004, 86/2004 - испр, 61/2005, 61/2007, 93/2012, 108/2013, 6/2014 - усклађени дин. износи, 68/2014 – др. закон, 142/2014, 5/2015 - усклађени дин. износи, 83/2015, 5/2016 - усклађени дин. износи, 108/2016, 7/2017 - усклађени дин. износи, 113/2017, 13/2018 - усклађени дин. износи, 30/2018, 4/2019 - усклађени дин. износи и 72/2019), са повременим изменама и допунама,

(б) било који порез наметнут у складу са Директивом Савета од 28. новембра 2006. године о заједничком систему пореза на додату вредност (Директива ЕЗ 2006/112); и

(ц) било који други порез сличне природе, било да је наметнут у држави чланици Европске уније као замена за, или је додат, као што је порез наведен у горњем ставу (а) или (б), или је наметнут другде.

Део 2  
Тумачење

* + - 1. Осим уколико се не појави другачија одредница, у овом Уговору позивање на:
         1. „**Агента**”, било ког „**Даваоца кредита**” или било коју „**Страну**” тумачи се тако да укључује његове/њене правне следбенике у овом Уговору, дозвољене примаоце и стицаоце његових/њених права односно обавеза по овом Уговору;
         2. „**Агенција**” се тумачи тако да обухвата било коју државну, међудржавну или наднационалну агенцију, орган, тело, централну банку, комисију, ресор, министарство, организацију, јавно предузеће или суд (укључујући уже политичке јединице, националне, регионалне или општинске органе власти и било какво управно, фискално, правосудно, регулаторно или саморегулаторно тело или лице);
         3. документ у „**договореној форми**” је документ о којем се написмено претходно договоре Корисник кредита и Агент или се договор постигне у њихово име или, ако није договорен на тај начин, у форми коју утврди Агент;
         4. „**имовина**” обухвата садашњу и будућу имовину, приходе и права како год да су описана;
         5. овај „**Уговор**” представља упућивање на овај Уговор како је исти измењен, обновљен, допуњен, проширен или преформулисан;
         6. „**група Давалаца кредита**” укључује све Даваоце кредита;
         7. „**гаранција**” означава сваку гаранцију, акредитив, обвезницу, обештећење или слично јемство против губитка, или било коју обавезу, директну или индиректну, стварну или непредвиђену, да се купи или преузме било који дуг било ког лица или да се изврши улагање у било које лице или да се одобри кредит било ком лицу или да се купе средства било ког лица када се, у сваком случају, таква обавеза преузима да се одржи или подржи способност тог лица да измирује своје дугове;
         8. „**дуг**” укључује било коју обавезу (било да је као главница или у виду јемства) за плаћање или отплату новца, било садашњу или будућу, стварну или непредвиђену;
         9. „**лице**” укључује свако физичко лице, фирму, друштво, корпорацију, владу, државу или државну агенцију или неко удружење, фидуцијара, заједничко улагање, конзорцијум, ортаклук или други субјекат (без обзира да ли има засебан правни субјективитет или не);
         10. „**пропис**” укључује сваки пропис, правило, званичну директиву, захтев или смерницу (без обзира да ли има или нема законску снагу) било које агенције;
         11. законска одредба је упућивање на ту одредбу како је иста измењена или поново стављена на снагу; и
         12. време у току дана је упућивање на време у Истанбулу.

(б) називи Делова, чланова и Прилога дати су само ради лакшег сналажења.

(ц) Неизвршење (осим Случаја неизвршења) „**траје**” ако није отклоњено или ако се од њега није одустало, а Случај неизвршења „**траје**” ако се од њега није одустало.

ПРИЛОГ 2 ПРЕТХОДНИ УСЛОВИ

Део 1.  
Претходни услови за почетно коришћење

* + - 1. КОРИСНИК КРЕДИТА
         1. Примерак Закључка Владе Републике Србије или било који други инструмент који је прописно потписао релевантни орган Републике Србије којим се (А) изричито одобрава задуживање Корисника кредита према овом Уговору, и (Б) изричито овлашћује министар финансија Републике Србије или било које друго лице на које је министар финансија Републике Србије прописно пренео такво овлашћење, за потписивање овог Уговора;
         2. Доказ о доношењу од стране Народне скупштине Републике Србије закона којим се потврђује овај Уговор (заједно са доказом да је такав закон прогласио председник Републике Србије) и да је објављен у Службеном гласнику Републике Србије;
         3. Извод из Закона о министарствима, како је објављен у Службеном гласнику Републике Србије, са накнадним изменама и допунама, у вези са организацијом и функционисањем Министарства финансија Републике Србије;
         4. Ако овај Уговор не потпише лично министар финансија Републике Србије, копија решења Владе Републике Србије којим се овлашћује друго именовано лице у оквиру Министарства финансија за потписивање овог Уговора.
         5. Депоновани потпис сваког лица овлашћеног инструментом из горњег става 1.1.
         6. Доказ да је лице које је потписало овај Уговор или било који други документ који обавезно потписује Корисник кредита и који је наведен у Делу 1. *(Претходни услови за свако коришћење*) Прилога 2 (*Претходни услови*) прописно овлашћено од стране Корисника кредита за то у форми која је Агенту прихватљива.
         7. Потврда Корисника кредита (потписана од стране овлашћеног потписника) која потврђује да (i) задуживање по основу укупних Преузетих обавеза по Кредитној линији не би довело до прекорачења задуживања, гарантовања или сличног лимита који је обавезујући за Корисника кредита, и (ii) да је зајам у оквиру јавног дуга по овом Уговору у оквиру лимита утврђених законом којим се уређује буџет Републике Србије.
         8. Потврда овлашћеног потписника Корисника кредита којом се потврђује да је свака копија документа која се односи на њега, наведена у овом Делу 1. Прилогу 2 (*Претходни услови за почетно коришћење*), тачна, потпуна и у потпуности на снази и важећа на дан који не пада пре Датума ступања на снагу.
      2. ПројеКТНА ДОКУМЕНТАЦИЈА
         1. Оверени примерак сваког Комерцијалног уговора прописно потписаног од страна у њему (и свих измена и допуна истих), као и коначног Инвестиционог буџета.
         2. Доказ да је друштво TAŞYAPI İnşaat Taahhüt Sanayi Ve Ticaret A.Ş. отворило банковни рачун код сваког Даваоца кредита (или неког Повезаног друштва Даваоца кредита).
      3. ПРАВНА МИШЉЕЊА
         1. Следећа правна мишљења, у значајној мери у форми достављеној Даваоцима кредита и Агенту пре потписивања овог Уговора:

правно мишљење CMS Cameron Mc Kenna Naбarro Оlswаng LLP, правних саветника Давалаца кредита и Агента у погледу енглеског права, у погледу пуноважности и извршивости овог Уговора; и

правно мишљење Петрикић & Партнера АОД у сарадњи са CMS Reich-Rohrwig Hainz, правних саветника Давалаца кредита и Агента у погледу српског права, у погледу пуноважности и извршивости овог Уговора и Пројектне документације.

* + - 1. Остала документација и докази
         1. Доказ да је Унос капитала обезбеђен за Пројекат 1 у потпуности, у форми која је прихватљива Даваоцима кредита.
         2. Доказ да је заступник за пријем писмена из члана 37.2 (*Достава писмена*), прихватио своје именовање.
         3. Доказ да је сваки Пројекат одобрила Влада Републике Србије у форми прихватљивој Даваоцима кредита.
         4. Потврда Министарства финансија Републике Србије да је прописно регистровало/евидентирало овај Уговор.
         5. Потврда да је овај Уговор прописно регистрован у евиденцији о јавном дугу коју води Народна банка Србије.
         6. Примерак сваког другог Овлашћења или другог документа, мишљења или уверења које Агент сматра неопходним или пожељним (ако је обавестио Корисника кредита о томе) у вези са закључивањем и извршењем трансакција предвиђених овим Уговором и/или било којим Пројектним документом или за пуноважност и извршивост овог Уговора и/или било ког Пројектног документа.
         7. Доказ да су накнаде, трошкови и расходи доспели на терет Корисника кредита у складу са чланом 10. (*Накнаде*) и чланом 14. (*Трошкови и расходи*) тада плаћени или да ће бити плаћени до првог Датума коришћења.

Део 2.  
Претходни услови за свако коришћење

* + - 1. Пројектна документација
         1. Примерак потврде од Корисника кредита да је:

тражено Коришћење у вези са Кредитном линијом 1 у складу са динамиком улагања дефинисаном у Комерцијалном уговору 1; и/или

тражено Коришћење у вези са Кредитном линијом 2 у складу са динамиком улагања дефинисаном у Комерцијалном уговору 2.

укључујући, али не ограничавајући се, у вези са износом таквог Коришћења и/или временским распоредом таквог Коришћења.

* + - * 1. У погледу Коришћења Кредитне линије 2, доказ да је Корисник кредита финансирао властитим средствима најмање двадесет (20) процената трошкова утврђених у Привременој ситуацији (како је дефинисано у одговарајућем Комерцијалном уговору), који се прилаже уз Захтев за коришћење.
        2. Доказ да је лице које је потписало Захтев за коришћење и потврда из овог Дела 2. (*Претходни услови за свако коришћење*) Прилога 2 (*Претходни услови*) прописно овлашћено од стране Корисника кредита за то.
        3. Примерак попуњене Привремене ситуације (како је дефинисана у одговарајућем Комерцијалном уговору), верификоване и потврђене од стране Инжењера пројекта у складу са одговарајућим Комерцијалним уговором, укључујући све његове анексе који су договорени између Страна у том Комерцијалном уговору и достављени одговарајућем Даваоцу кредита.
        4. Примерак потврде од стране Корисника кредита да су радови који се односе на Привремену ситуацију у складу са одговарајућим Комерцијалним уговором и да никакви трошкови нису настали (и да њихов настанак није предвиђен) а који се односе на исправљање и/или замену и/или враћање у првобитно стање према одговарајућем Комерцијалном уговору.
        5. Примерак потврде од стране Корисника кредита да ниједан пропуст друштва TAŞYAPI İnşaat Taahhüt Sanayi Ve Ticaret A.Ş. није настао (и да његов настанак није предвиђен) у погледу неизвршених радова према Комерцијалном уговору, укључујући, између осталог, радове за које је тражена исплата на основу Привремене ситуације.
        6. Примерак потврде од стране Корисника кредита да су све обавезе друштва TAŞYAPI İnşaat Taahhüt Sanayi Ve Ticaret A.Ş. у погледу одговарајуће Привремене ситуације прописно испуњене тако да нема потребе за било каквим задржавањем и/или одбитком услед било каквог пропуста, немара и/или повреде дужности друштва TAŞYAPI İnşaat Taahhüt Sanayi Ve Ticaret A.Ş.
        7. Примерак Захтева за коришћење у коме се потврђује важење свих напред наведених тачака, припремљен и прописно потписан од стране Корисника кредита.

ПРИЛОГ 3  
ОБРАЗАЦ ЗАХТЕВА ЗА КОРИШЋЕЊЕ

Од: [*Корисник кредита*]

За: [*Агент*]

Датум:

Поштована господо,

Уговор о кредиту од [●] („Уговор”)

* + - 1. Позивамо се на Уговор. Ово је Захтев за коришћење. Појмови који су дефинисани у овом Уговору имају исто значење у овом Захтеву за коришћење осим уколико им је дато другачије значење у овом Захтеву за коришћење
      2. Желимо да нам се одобри Транша под следећим условима:

|  |  |
| --- | --- |
| 1. Кредитна линија: | [Кредитна линија 1 / Кредитна линија 2] |
| 1. Предложени дан коришћења средстава: | [●] (или, уколико то није Радни дан, следећи Радни дан) |
| 1. Валута Транше: | ЕУР |
| 1. Износ: | [●] или, уколико је мање, Расположива Кредитна линија |

* + - 1. Потврђујемо да су сви услови прецизирани у члану 4.2 (*Додатни претходни услови*) укључујући, ради избегавања сумње, услове наведене у Делу 2. Прилога 2 (*Претходни услови за свако коришћење*) Уговора испуњени на дан подношења овог Захтева за коришћење.
      2. Прилажемо примерак Привремене ситуације прописно попуњене у складу са Комерцијалним уговором и верификоване од стране Инжењера Пројекта.
      3. Средства ове Транше треба одобрити у корист Рачуна TAŞYAPI ТАŞYАПИ-а (као што је дефинисано у Уговору), односно, на рачун бр. [●].
      4. Овај Захтев за коришћење је неопозив.

С поштовањем,

…………………………………

Овлашћени потписник за

[*Корисника кредита*]

ПРИЛОГ 4 Услови уступања или преноса

* + - * 1. **Накнада за уступање или пренос**

Нови давалац кредита, на датум када уступање или пренос постану важећи, плаћа Агенту (за његов сопствени рачун) накнаду од 1.000 ЕУР.

* + - * 1. **Ограничење одговорности Постојећих давалаца кредита**

(а) Осим ако није изричито договорено другачије, Постојећи давалац кредита не даје изјаву нити гаранцију нити преузима одговорност према Новом даваоцу кредита за:

(i) законитост, пуноважност, дејство, адекватност или извршивост овог Уговора или било које друге документације;

(ii) финансијско стање Корисника кредита;

(iii) извршење и испуњење од стране Корисника кредита његових обавеза према овом Уговору или било којој другој документацији; или

(iv) тачност било којих изјава (било писаних или усмених) датих у овом Уговору или било ком другом документу или у вези са њима,

и искључене су све изјаве или гаранције имплициране законом.

(б) Сваки Нови давалац кредита потврђује Постојећем даваоцу кредита и другим Даваоцима кредита:

(i) да је спровео (и да наставља да спроводи) сопствену независну проверу и процену финансијског стања и пословања Корисника кредита у вези са својим учешћем у овом Уговору и да се није искључиво ослонио на било које информације које му је доставио Постојећи давалац кредита у вези са овим Уговором; и

(ii) да ће наставити да спроводи сопствену независну процену кредитне способности Корисника кредита све док било који износ није или не буде измирен по овом Уговору или све док је на снази било која Преузета обавеза.

(ц) Ништа у овом Уговору не обавезује Постојећег даваоца кредита:

(i) да прихвати поновни пренос или поновно уступање од Новог даваоца кредита било којих права и обавеза уступљених или пренетих према члану 19; или

(ii) да учествује у покривању било каквих губитака који су настали директно или индиректно на терет Новог даваоца кредита због неизвршења од стране Корисника кредита његових обавеза по овом Уговору или на неки други начин.

1. **Поступак преноса**

(а) Сходно условима утврђеним у овом Прилогу 4. (*Услови уступања или преноса*) пренос се врши у складу са ставом (ц) у наставку када Агент потпише иначе прописно попуњену Потврду о преносу коју му доставе Постојећи давалац кредита и Нови давалац кредита. Агент, сходно ставу (б) у наставку, чим је то оправдано изводљиво након што прими прописно попуњену Потврду о преносу која испуњава услове овог Уговора и која је достављена у складу са условима овог Уговора, потписује ту Потврду о преносу.

(б) Агент је дужан да потпише једино Потврду о преносу коју му доставе Постојећи давалац кредита и Нови давалац кредита чим се увери да је она у складу са свим неопходним проверама „упознај свог клијента” или другим сличним проверама према свим важећим законима и прописима у вези са преносом том Новом даваоцу кредита.

(ц) Сходно члану 1.7. (*Пропорционално измирење камате*) у наставку, на Датум преноса:

(i) у мери у којој у Потврди о преносу Постојећи давалац кредита тражи пренос новацијом својих права и обавеза по овом Уговору, Корисник кредита и Постојећи давалац кредита ослобађају се даљих међусобних обавеза по овом Уговору и укидају се њихова међусобна права према овом Уговору (у даљем тексту: „**Измирена права и обавезе**”);

(ii) Корисник кредита и Нови давалац кредита преузимају међусобне обавезе и/или стичу међусобна права која се разликују од Измирених права и обавеза само у мери у којој су Корисник кредита и Нови давалац кредита преузели и/или стекли исте уместо Корисника кредита и Постојећег даваоца кредита;

(iii) Агент, Нови давалац кредита и други Даваоци кредита стичу иста међусобна права и преузимају исте међусобне обавезе које би стекли и преузели да је Нови давалац кредита био првобитни Давалац кредита са стеченим правима и/или преузетим обавезама које су резултат преноса и у мери у којој се Агент и Постојећи давалац кредита, сваки појединачно, ослобађају даљих међусобних обавеза по овом Уговору; и

(iv) Нови давалац кредита постаје Страна као „**Давалац кредита**”.

* + - 1. **Поступак уступања**

(а) Сходно одредбама утврђеним у овом Прилогу 4. (*Услови уступања или преноса*) уступање се може извршити у складу са ставом (ц) у наставку када Агент потпише иначе прописно попуњен Уговор о уступању који му доставе Постојећи давалац кредита и Нови давалац кредита. Агент, сходно ставу (б) у наставку, чим је то оправдано изводљиво након што прими прописно попуњен Уговор о уступању који наизглед испуњава услове овог Уговора и који је достављен у складу са условима овог Уговора, потписује тај Уговор о уступању.

(б) Агент је једино дужан да потпише Уговор о уступању који му доставе Постојећи давалац кредита и Нови давалац кредита чим се увери да је он у складу са свим неопходним проверама „упознај свог клијента” или другим сличним проверама према свим важећим законима и прописима у вези са преносом том Новом даваоцу кредита.

(ц) Сходно члану 1.7. (*Пропорционално измирење камате*) у наставку, на Датум преноса:

(i) Постојећи давалац кредита апсолутно уступа Новом даваоцу кредита своја права по овом Уговору која су наведена као предмет уступања у Уговору о уступању;

(ii) Постојећег даваоца кредита Корисник кредита и други даваоци кредита ослобађају обавеза које има према њима („**Релевантне обавезе**”) и које су наведене као предмет ослобађања у Уговору о уступању; и

(iii) Нови давалац кредита постаје Страна као „**Давалац кредита**” и обавезује се обавезама које су исте као и Релевантне обавезе.

(д) Даваоци кредита могу користити поступке, осим оних који су утврђени у овом члану 1.4. Прилога 4, да уступе своја права по овом Уговору (али не и да, без пристанка Корисника кредита или ако то није у складу са чланом 1.3. (*Поступак преноса*) Прилога 2, остваре ослобађање од стране Корисника кредита од обавеза које према Кориснику кредита имају Даваоци кредита или преузимање еквивалентних обавеза од стране Новог даваоца кредита) **под условом да** испуњавају услове утврђене у овом Прилогу 4. (*Услови уступања или преноса*).

* + - 1. **Примерак Потврде о преносу и Уговора о уступању**

Агент, чим је то оправдано изводљиво након што потпише Потврду о преносу или Уговор о уступању, шаље Кориснику кредита примерак те Потврде о преносу или Уговора о уступању.

* + - 1. **Обезбеђење на правима Давалаца кредита**

Поред других права датих Даваоцима кредита према овом Прилогу 4 (*Услови уступања или преноса*), сваки Давалац кредита може без консултовања са Корисником кредита или без његове сагласности, у сваком тренутку оптеретити, уступити или на други начин успоставити Терет на (било путем колатерала или на неки други начин) свим или неким од својих права према овом Уговору да обезбеди обавезе тог Даваоца кредита укључујући, али не ограничавајући се на:

(а) свако оптерећење, уступање или други Терет ради обезбеђења обавеза према федералним резервама или централној банци; и

(б) свако оптерећење, уступање или други Терет одобрен имаоцима (односно поверенику или представницима ималаца) дугованих обавеза или издатих хартија од вредности, од стране тог Даваоца кредита као обезбеђење за те обавезе или хартије од вредности,

осим што такво оптерећење, уступање или Терет не:

(i) ослобађа Даваоца кредита било обавеза које има по овом Уговору нити се Давалац кредита као страна у овом Уговору замењује корисником релевантног оптерећења, уступања или Терета;

(ii) изискује да Корисник кредита изврши било каква друга плаћања осим, или већа од оних која се морају спровести или одобрити релевантном Даваоцу кредита по овом Уговору односно да се било ком лицу дају већа права од оних која се морају спровести или дати релевантном Даваоцу кредита по овом Уговору.

**Пропорционално измирење камате**

(а) Ако Агент обавести Даваоце кредита да може да изврши плаћање камата „на пропорционалној основи” Постојећим даваоцима кредита и Новим даваоцима кредита (у погледу сваког преноса у складу са чланом 1.3. (*Поступак преноса*) овог Прилога 4 (*Услови уступања или преноса*), или сваког уступања у складу са чланом 1.4. (*Поступак уступања*) овог Прилога 4 (*Услови уступања или преноса)* чији Датум преноса у сваком случају наступа након датума таквог обавештења и не пада на последњи дан Каматног периода):

(i) све камате или накнаде у погледу релевантног учешћа за које је изричито наведено да се обрачунавају у односу на проток времена и даље се обрачунавају у корист Постојећег даваоца кредита све до али не укључујући Датум преноса („**Обрачунати износи**”) и доспевају и плативе су Постојећем даваоцу кредита (без даљег обрачуна камате на те износе) последњег дана текућег Каматног периода; и

(ii) права која уступи или пренесе Постојећи давалац кредита не обухватају право на Обрачунате износе, тако да, да би се отклонила свака сумња:

* + - 1. када Обрачунати износи постану плативи, ти Обрачунати износи се плаћају Постојећем даваоцу кредита; и

(Б) износ који се плаћа Новом даваоцу кредита на тај датум биће износ који би, да се не примењује овај члан 1.7 (*Пропорционално измирење камате*) овог Прилога 4, био платив на тај датум, али након одбитка Обрачунатих износа.

(б) У овом члану 1.7. (*Пропорционално измирење камате*) овог Прилога 4 (*Услови уступања или преноса*) упућивања на „**Каматни период**” тумаче се тако да обухватају упућивање на сваки други период за обрачун накнада.

(ц) Постојећи давалац кредита који задржава право на Обрачунате износе у складу са овим чланом 1.7. (*Пропорционално измирење камате*) овог Прилога 4 (*Услови уступања или преноса*) који нема Преузету обавезу не сматра се Даваоцем кредита у сврхе утврђивања да ли је сагласност било које одређене групе Давалаца кредита прибављена да се одобри било који захтев за сагласност, одрицање, измену или друго гласање Давалаца кредита по овом Уговору.

ПРИЛОГ 5 Образац потврде о преносу

За: [•] као Агент

Од: [*Постојећи давалац кредита*] („**Постојећи давалац кредита**”) и [*Нови давалац кредита*] („**Нови давалац кредита**”)

Датум:

Уговор о кредиту од [●] („Уговор”)

1. Позивамо се на Уговор. Ово је Потврда о преносу. Термини дефинисани у Уговору имају исто значење у овој Потврди о преносу осим уколико им је у Потврди о преносу дато другачије значење.

* + - 1. Позивамо се на члан 1.3. ( *Поступак преноса*) Прилога 4 (*Услови уступања или преноса*) Уговора:
         1. Постојећи Давалац кредита и Нови Давалац кредита сагласни су са преносом Постојећег Даваоца кредита Новом Даваоцу кредита путем преноса и у складу са чланом 1.3. *(Поступак преноса*) Прилога 4 (*Услови уступања или преноса*) Уговора, свих права и обавеза Постојећег даваоца кредита по Уговору која се односе на тај део Преузетих обавеза Постојећег даваоца кредита и учешћа у Траншама по Уговору, како је наведено у Додатку.

(б) Предложени Датум преноса је [●].

(ц) Канцеларија за кредитну линију и Адреса, број факса и подаци о лицу коме се предају обавештења Новог Даваоца кредита за потребе члана 26.2. (*Адресе*) Уговора су наведени у Прилогу.

* + - 1. Нови Давалац кредита изричито потврђује ограничења обавеза Постојећег Даваоца кредита наведених у ставу (ц) члана 1.2. (*Ограничење одговорности Постојећих давалаца кредита*) Прилога 4 уз овај Уговор.
      2. Ова Потврда о преносу може бити потписана у било ком броју примерака и то има исто дејство као да су потписи на тим примерцима стављени на један примерак ове Потврде о преносу.
      3. Ова Потврда о преносу уређује се према енглеском праву.
      4. Ова Потврда о преносу закључена је на дан наведен на почетку ове Потврде о преносу.

**ДОДАТАК**

**Преузета обавеза/права и обавезе које се преносе**

[*Унети релевантне појединости*]

[*Адреса Канцеларије за кредитну линију, број факса и подаци за обавештења и појединости рачуна за плаћање*]

|  |  |
| --- | --- |
| [Постојећи Давалац кредита] | [Нови Давалац кредита] |
| Потпис: | Потпис: |

Овај Образац потврде о преносу прихвата Агент а потврђени Датум преноса је [•].

[*Агент*]

Потпис:

ПРИЛОГ 6 образац уговора о уступању

За: [●] као Агент и [●] као Корисник кредита

Од: [*Постојећи давалац кредита*] („**Постојећи давалац кредита**”) и [*Нови давалац кредита*] („**Нови давалац кредита**”)

Од:

Уговор о кредиту од [●] („Уговор”)

1. Позивамо се на Уговор. Ово је Уговор о уступању. Термини дефинисани у Уговору имају исто значење у овом Уговору о уступању осим ако им није дато друго значење у овом Уговору о уступању.

* + - 1. Позивамо се на члан 1.4. (*Поступак уступања*) Прилога 4 (*Услови уступања или преноса*) Уговора:
         1. Постојећи давалац кредита апсолутно уступа Новом даваоцу кредита сва права Постојећег даваоца кредита по Уговору која се односе на тај део Преузете обавезе и учешћа у Траншама Постојећег даваоца кредита по Уговору како је наведено у Додатку.

(б) Постојећи давалац кредита ослобађа се свих обавеза Постојећег даваоца кредита које одговарају делу Преузете обавезе и учешћа у Траншама Постојећег даваоца кредита по Уговору, како је наведено у Додатку.

(ц) Нови давалац кредита постаје Страна као Давалац кредита и обавезује се обавезама које су исте као обавезе којих се Постојећи давалац кредита ослобађа у складу са горњим ставом (б).

* + - 1. Предложени Датум преноса је [●].
      2. На Датум преноса, Нови давалац кредита постаје Страна у овом Уговору као Давалац кредита.
      3. Канцеларија за кредитне линије и адреса, број факса и подаци о контакт особи за обавештења Новог даваоца кредита за сврхе члана 26.2. (*Адресе*) Уговора наведени су у Прилогу.
      4. Нови давалац кредита изричито потврђује ограничења обавеза Постојећег даваоца кредита утврђена у ставу (ц) члана 1.2. (*Ограничење одговорности Постојећих давалаца кредита*) Прилога 4 (*Услови уступања или преноса*) Уговора.
      5. Овај Уговор о уступању представља обавештење Агенту (у име сваког Даваоца кредита) и, након доставе у складу са чланом 1.5. (*Примерак Потврде о преносу или Уговора о уступању*)Прилога 4 (*Услови уступања или преноса*) Уговора, Кориснику кредита о уступању наведеном у овом Уговору о уступању.
      6. Овај Уговор о уступању се потписује у било ком броју примерака и има исто дејство као да су потписи на тим примерцима стављени на један примерак овог Уговора о уступању.
      7. Овај Уговор о уступању се уређује према енглеском праву.
      8. Овај Уговор о уступању закључен је на дан наведен на почетку овог Уговора о уступању.

додатак   
Права која се уступају и обавезе које се отпуштају или преузимају

[*Унети релевантне податке*]

[*Канцеларија за кредитну линију, адреса, број факса и подаци за обавештења и подаци о рачуну за плаћање*]

|  |  |
| --- | --- |
| [Постојећи давалац кредита] | [Нови давалац кредита] |
| Потпис: | Потпис: |

Агент прихвата овај Уговор о уступању и Датум преноса је потврђен као [●].

Потпис Агента на овом Уговору о уступању представља потврду пријема од стране Агента обавештења о уступању на које се врши упућивање у њему, а које Агент прима у име Давалаца кредита.

[Агент]

потпис

ПОТПИСИ

**КОРИСНИК КРЕДИТА**

У име и за рачун:

**РЕПУБЛИКЕ СРБИЈЕ** коју представља Синиша Мали, министар финансија, у име Владе као заступника Републике Србије

|  |
| --- |
| Потпис: |
| Адреса: Министарство финансија Републике Србије, Кнеза Милоша 20,11000 Београд, Србија |
| Факс: +381 11 361 8961 |
| Email: [kabinet@mfin.gov.rs](mailto:kabinet@mfin.gov.rs) / [uprava@javnidug.gov.rs](mailto:uprava@javnidug.gov.rs)  Н/Р: Управа за јавни дуг, Ана Триповић, вршилац дужности директора |

**ДАВАОЦИ КРЕДИТА**

|  |  |
| --- | --- |
| Потписано у име и за рачун T.C. ZİRAAT BANKASI A.Ş. | Потписано у име и за рачун T.C. ZİRAAT BANKASI A.Ş. |
| Потпис: | Потпис: |
| Име: Utku Gündeş, руководилац Пројектног финансирања | Име: Irem Gezmiş, службеник у Пројектном финансирању |
|  |  |

|  |  |
| --- | --- |
| Потписано у име и за рачун DENIZBANK A.Ş | Потписано у име и за рачун DENIZBANK A.Ş |
| Потпис: | Потпис: |
| Име: Savaş Çıtak, виши потпредседник Пројектног финансирања | Име: Ayhan Barış Derbentli, шеф Одељења / Пројектно финансирање |
|  |  |

**АГЕНТ**

|  |  |
| --- | --- |
| Потписано у име и за рачун T.C. ZİRAAT BANKASI A.Ş. | Потписано у име и за рачун T.C. ZİRAAT BANKASI A.Ş. |
| Потпис: | Потпис: |
| Име: Utku Gündeş, руководилац Пројектног финансирања | Име: Irem Gezmiş, службеник у Пројектном финансирању |
|  |  |

Адреса: Eskibüyükdere Cad. No:41 C Blok 34398 Sarıyer/ İstanbul, Turkey

Факс: +90 216 577 70 56

Email: [ugundes@ziraatbank.com.tr](mailto:ugundes@ziraatbank.com.tr) / [acoskuner@ziraatbank.com.tr](mailto:acoskuner@ziraatbank.com.tr)

Н/Р: Utku Gündeş /Anıl Coşkuner

Члан 3.

Овај закон ступа на снагу осмог дана од дана објављивања у „Службеном гласнику Републике Србије - Међународни уговори”.